Treći samit poslovne dijaspore u Švajcarskoj | Управа за сарадњу с дијаспором и Србима у региону\nHome >>> Aktuelno >>> Treći samit poslovne dijaspore u Švajcarskoj\n6. jun 2018.\tAktuelno, Dijaspora Srbije, Vesti 79 Views\nU Dietikonu je 01 – 02. juna 2018.godine održan treći skup srpske poslovne dijaspore pod nazivom “EKSPO 2018“. Skup je održan u organizaciji Udruženja srpskih privrednika Švajcarske, a u saradnji sa Privrednom komorom Srbije i pod finansijskom podrškom Ministarstva spoljnih poslova – Uprave za saradnju s dijasporom i Srbima u regionu.\nfoto: Radio Mladost Švajcarska\nUčestvovalo je oko 30 izlagača i predstavnika firmi iz Srbije, Republike Srpske i Švajcarske. Među pokroviteljima sajma bili su Grad Bijeljina i Opština Lopare iz Republike Srpske. Na skupu je učestvovao Aleksandar Kemiveš, direktor Odeljenja za strateško planiranje, razvoj i analize Privredne komore Srbije. Ispred MSP R. Srbije učestvovala je Vera Vukićević, zamenik pomoćnika ministra za konzularne poslove. Ispred Ambasade R. Srbije u Bernu učestvovali su amb. dr Snežana Janković, savetnik I. Vojvodić, kao i amb. Zoran Jeremić , generalni konzul u Cirihu. Među gostima su bili Srebrenka Golić, ministar za prostorno uređenje, građevinarstvo i ekologiju u Vladi Republike Srpske, Dragan Bogdanić, ministar zdravlja i socijalne zaštite u Vladi Republike Srpske, Mićo Mićić, gradonačelnik Grada Bijeljina, Rado Savić, načelnik Opštine Lopare, kao i Anđelko Grahovac, ambasador BiH u Švajcarskoj. Sa švajcarske strane bili su prisutni Felicita Gavenat, direktor Privredne komore Švajcarska – Centralna Evropa (SEC), i Frederiko Somaruga, direktor Turizma Švajcarske.\nSkup su otvorili ambasadorka Janković, ministarka Golić i Stevan Stojanović, predsednik Udruženja srpskih privrednika Švajcarske. Skupu se takođe obratio i vladika Andrej, episkop austrijsko-švajcarski.\nOsnovni cilj Sajma bili su okupljanje i povezivanje poslovnih ljudi iz srpske dijaspore u Švajcarskoj, predstavljanje firmi i preduzeća iz Srbije i Republike Srpske u Švajcarskoj, kao i njihovo povezivanje sa potencijalnim švajcarskim partnerima. Takođe, skup je predstavljao i priliku za sagledavanje uslova za još bolju i čvršću saradnju srpske dijaspore u Švajcarskoj sa Srbijom i Republikom Srpskom.\nKemiveš je ispred Privredne komore Srbije rekao da sajam srpske poslovne zajednice predstavlja odličan okvir za prepoznavanje interesa za još čvršću saradnju dijaspore i matice. Posebno se osvrnuo na potencijale Srbije, kao i transfer znanja oko kojeg se može okupiti veliki broj zainteresovanih faktora. Poručio je da Privredna komora Srbije ostaje na raspolaganju za svaku vrstu pomoći na planu umrežavanja srpske dijaspore i matice.\nAmbasadorka Janković je, otvarajući skup, istakla uvažavanje za veliki trud i energiju koju su organizatori uložili u cilju pripreme jednog ovakvog događaja. Govoreći o odnosima sa Švajcarskom, Janković je informisala da je Švajcarska osmi po veličini investitor u Srbiji, kao i da njene firme zapošljavaju 11 hiljada radnika. Zaključila je da postoje svi uslovi za njihovo dalje unapređenje, kao i da srpska zajednica na tom planu može da odigra važnu ulogu.\nPrvog dana Sajma, nakon svečanog otvaranja, održan je Ekonomski forum Švajcarska-Srbija i Republika Srpska, koji je otvorio ambasador Jeremić, generalni konzul u Cirihu. U okviru Foruma, predstavljena su švajcarska iskustva u poslovanju sa Srbijom.\nGavenet, direktor Privredne komore Švajcarske –Centralna Evropa, istakla je važnost našeg regiona, i naglasila da ova Komora pridaje veliki značaj saradnji sa Srbijom. U okviru svoje prezentacije, Somaruga, direktor Turizma Švajcarske, detaljno je predstavio turističke potencijale Švajcarske. Takođe, govorio je o mogućnostima saradnje Švajcarske sa Srbijom i Republikom Srpskom u oblasti turizma, sa potencijalima da se ta saradnja odvija i u trećim zemljama (npr. Iran- uzimajući u obzir direktnu avio liniju između Beograda i Teherana).\nfoto: Radio Mladost, Švajcarska\nU okviru panela o IT, ambasadorka Janković se osvrnula na značaj ove oblasti u okviru širih ekonomskih oblasti Srbije i Švajcarske. Istakla je da je Srbija, kao jedan od potencijalnih IT hub-ova u regionu već prepoznata u Švajcarskoj, ali da ima prostora da se na tom planu saradnja dve zemlje daleko više unapredi. S tim u vezi, osvrnula se na posetu Švajcarskoj Nenada Popovića, ministra bez portfelja zaduženog za inovacije i tehnološki razvoj, koja će biti realizovana 21. juna i koja predstavlja dobru priliku za definisanje konkretnih segmenata saradnje dve zemlje u oblasti inovacija i novih tehnologija.\nU okviru Sajma održan je Okrugli sto Poslovnog saveta za dijasporu. Tatjana Ćitić ispred Javnog medijskog servisa RTS održala je prezentaciju RTS Planete. Na svečanom zatvaranju posetiocima se obratio generalni konzul Jeremić koji je rekao da je ova manifestacija jako važna za povezivanje naših ljudi, pogotovu kada se radi o ljudima koji u dijaspori sve rade iz čistog entuizijazma i iz želje da zbliže zemlju domaćina sa našim sunarodnicima što su u ostalom i pokazali izuzetno posećeni forumi. Predsednik udruženja Stojan Stevanović se zahvalio upravi udruženja, svim izlagačima i učesnicima, ali i medijskoj podršci. Sedam medijskih kuća iz Srbije, Republike Srpske i Švajcarske su pratile ovogodišnji Samit poslovne dijaspore. U znak zahvalnosti učesnicima samita dodeljene su i zahvalnice.\nPrevious Održan Krajiški crkveno-narodni Svesrpski sabor\nNext Novo rukovodstvo Saveza Srba Francuske


U potrazi ste za poslom – francuske i srpske kompanije otvaraju vrata - Izazov\nU potrazi ste za poslom – francuske i srpske kompanije otvaraju vrata\nRadio-televizija Srbije\t 18. novembra 2021. 13:40\n"Francuska nedelja" u našoj zemlji obeležava se već deveti put, a Francuzi ove godine rešili su da programe predviđene tom manifestacijom otvore za goste i učesnike, uz poštovanje epidemiloških mera.\nDirektorka Francusko-srpske privredne komore Sanje Ivanić kaže da je "Francuska nedelja", koja se obeležava svakog trećeg četvrtka u novembru, vezana tradicionalno za doček mladog vina, koje je staro nekoliko nedelja, te da tradicija nalaže da se to vino mora popiti do Božića.\n"Francuzi, a evo sada i mi u Srbiji trudimo se da ispuštujemo tu tradiciju. ‘Francuska nedelja’ se održava u našoj zemlji po deveti put, ali se održava u mnogim zemljama sveta, gde postoje francuske privredne komore i širom Francuske u svim kafićima, restoranima i barovima", objašnjava Ivanićeva.\nIstiče da je jedan od programa manifestacije "Sajam zapošljavanje", gde svoja vrata otvaraju u narednih sedam dana i francuske kompanije koje posluju u Srbiji, ali i srpske.\n"Na Sajmu zapošljavanja možete pronaći oglase u različitim kompanijama u celoj Srbiji: od Subotice do Pirota. Ove godine se najviše traže inženjeri", objašnjava Ivanićeva.\nDodaje da na sajtu francuskanedelja.rs mogu se pronaći štandovi preduzeća koja zapošljavaju, te da će zainteresovani moći da konsultuju oglase, da "četuju" sa predstavnicima ljudskih resursa iz tih kompanija, kao i da pošalju kandidature.\n"Ove, kao i svake godine, stavljamo akcenat na mlade ljude: organizujemo veliki broj radionica, praktične radionice za preduzeća. Ceo program možete pronaći na sajtu", navodi Ivanićeva.\nDodaje da je pandemija samo u početku poremetila odlazak na praksu i školavanje naših studenata i inženjera u Francusku, kao i francuskih studenata koji dolaze u Srbiju.\n"Srbija je prepoznata kao destinacija, gde imamo zaista kvalitetne mlade ljude koji se obrazuju za inženjerske pozicije, ali isto tako vidimo da inženjeri iz Francuske su zainteresovani da rade u lokalnim preduzećima, ne samo francuskim, već i srpskim", kaže direktorka Francusko-srpske privredne komore.\nDodaje da inženjera na praksi u Srbiji ove godine ima oko 20-ak u lokalnim kompanijama, kao i da te kompanije stalno zapošljavaju.\n"Smatram da će korona na kraju imati pozitivan uticaj na privredne razmene između Francuske i Srbije. Zaustavile su se u prvom trenutku, što smo iskoristili da organizujemo veliki broj vebinara za francuska preduzeća, koja imaju proizvodnju ili u Južnoj Americi ili Aziji, sa idejom da im ponudimo Srbiju kao destinaciju", kaže Ivanićeva.\nPriprema francuskog kroasana\nDodaje da imaju dve praktične, gastronomske radionice u okviru "Francuske nedelje".\n"Pre svega se bavimo biznisom, ali ne treba zaboraviti ni pekarsku i vinsku radionicu, koju organizujemo ove godine. Moramo i u Srbiji da naučimo kako se kroasani prave", zaključuje Direktorka Francusko-srpske privredne komore Sanje Ivanić.


JKP "Zelenilo" uređivalo naseljeno mesto Bački Monoštor - www.025.rs\nwww.025.rs / SOMBOR / DRUŠTVO / JKP “Zelenilo” uređivalo naseljeno mesto Bački Monoštor\nJKP “Zelenilo” uređivalo naseljeno mesto Bački Monoštor\nRadnici Javnog komunalnog preduzeća „Zelenilo“ Sombor, tokom današnjeg dana, akcenat su stavili na uređenje naseljenih mesta. U Bačkom Monoštoru, danas su zamenjene dotrajale sijalice, kako bi javna rasveta bolje funkcionisala. Takođe, izvršava se i priprema terena za sadnju i vrši se bušenje rupa „Trade off“ metodom.\nAktivnosti orezivanja drvoreda prema nalozima koji svakodnevno stižu od Odeljenja za komunalne delatnosti grada Sombora, danas su nastavljene na više lokacija u gradu. Freziranje terena i sadnja sezonske jesenje rasade, izvršeno je na kružnom toku na Vojvođanskoj ulici.\nTags: JKP Zelenilo, naseljeno mesto\nUređenje Velikog katoličkog groblja


Presedan je optuživati Agenciju – Agencija za sprečavanje korupcije\nPresedan je optuživati Agenciju\nStudijska poseta Italiji\nOBAVEŠTENJE političkim subjektima u vezi sa podnošenjem godišnjeg finansijskog izveštaja\nPublished by Maja Petrovic at 12/04/2017\nAgencija za borbu protiv korupcije neopravdano se našla u situaciji da se brani što je podnela Izveštaj Višem javnom tužilaštvu u Beogradu zbog osnova sumnje da je gradonačelnik Beograda Siniša Mali učinio određena krivična dela za koje se gonjenje preduzima po službenoj dužnosti. Umesto pozitivnih reakcija Agencija nailazi na osude i neosnovane spekulacije jednog dela javnosti, kao i institucije Poverenika za informacije od javnog značaja i zaštitu podataka o ličnosti, što kod građana izaziva sumnju u rad nezavisnih organa.\nNikakve „specijalne“ uslove“ Agencija nije postavila Povereniku, osim što mu je uputila odgovor na predlog za sprovođenje administrativnog izvršenja rešenja u vezi sa predmetom gradonačelnika Siniše Malog, koje je predložila novinarka portala „Pištaljka“. U navedenom odgovoru Agencija je taksativno navela koje su tvrdnje u vezi sa neobjavljivanjem javnih podataka netačne, a posebno je jasno predočila koji su podaci i zbog čega klasifikovani kao „strogo poverljivi“. Iz reakcije Poverenika može se nedvosmisleno zaključiti da je razumeo razloge Agencije odnosno objašnjenje, budući da je podatke iz odgovora Agencije i sam zaštitio u svom obraćanju javnosti. Imajući u vidu klasifikaciju određenog broja dokumenata kao „strogo poverljivi“ Agencija je pozvala Poverenika lično da u njenim prostorijama izvrši uvid u dokumente, čime, naravno, nije isključila mogućnost da to bude i neko od njegovih saradnika. Pogrešno je pretpostavljeno i da su podaci o prihodima i imovini iz Izveštaja o imovini i prihodima bilo kog funkcionera, pa i gradonačelnika, klasifikovani kao „strogo poverljivi“. Naime u svom odgovoru na zahtev Poverenika Agencija je jasno navela da je na osnovu njegovog naloga iz Rešenja zaštitila određene podatke iz predmeta i posebno istakla da ima i dokumenata koji su zaštićeni na osnovu unutrašnjih i međunarodnih pravnih normi.\nTakođe, presedan je nepravedno optuživati Agenciju, kao nezavisni državni organ, za nesaradnju sa drugim državnim organima, kao i Poverenikom, kada je opšte poznato da Agencija ima nemali broj zaključenih Sporazuma o saradnji sa drugim državnim organima i organizacijama sa kojima na dnevnom nivou razmenjuje dokumente, u skladu sa zakonima i svojim nadležnostima.


Maska srpskih naučnika otkriva koronu - TAMO DALEKO\n26. децембра 2021. Zdravko Elez 230 Views 0 Comments\nTim mladih srpskih naučnika sa novosadskog Fakulteta tehničkih nauka pod vođstvom profesora Gorana Stojanovića je došlo na ideju da naprave masku koja može da detektuje koronavirus i to samo preko daha.\nKada se na njenoj unutrašnjoj strani, onoj koju stavljamo do nosa i usana, srebrnim koncem izvezu komponente u obliku kondenzatora, maska može da nam otkrije da li u organizmu imamo ovaj opasni virus.\nStrpljivim radom i istraživanjem „iznikla“ je u laboratoriji Naučno-tehnološkog parka u Novom Sadu. Entuzijasti, može se reći, s dečjom radoznalošću, u prostorijama prepunim kompjutera i drugih elektronskih sprava, ali i sa mašinom za vez, ne miruju, i na ovome se nisu zaustavili. Maska bi trebalo da na osnovu daha otkrije da li onaj koji je nosi ima helikobakteriju.\nOpisujući nam kako kondenzatori detektuju virus korona, profesor Stojanović kaže da kada dišemo na kondenzator izvezen u maski, menjamo električne osobine te elektronske komponente, a senzor kada se poveže za računar ili aplikaciju na mobilnom telefonu, beleži promenu.\n„Kada dišemo možemo da zabeležimo promenu onoga što udišemo ili izdišemo i vidi se da li su pluća bolesna ili ne“, objašnjava profesor Stojanović kako sve ovo funkcioniše, dodajući da je slab kapacitet pluća znak bolesti kovida.\nKod kuće se svako može preliminarno testirati na ovaj virus. Maske su nedavno patentirane i zasada ih nose samo članovi tima na fakultetu, a realno je očekivati da mogu da se kupe u apotekama i prodavnicama, u bliskoj budućnosti.\nProfesor Stojanović i njegov mladi tim je došao na ideju da nam maske zimi greju lice, što je, kako ističe blagodetno za zimske sportove, za klizače i skijaše. One će uskoro moći da se ugrađuju i u druge odevne predmete, pa će zimogrožljivi lakše podnositi niže temperature.\n„Još jedna, dodatna korist zaštitne maske je da onima koji je nose može da otkrije da li imaju helikobakteriju u organizmu“, otkriva nam profesor Stojanović na čemu trenutno rade.\n← U Kini otkriven embrionom dinosaurusa star 66 miliona godina\nDepresiju ima više od 50 odsto mladih u Srbiji →


pravilno korišćenje preparata Akademija Purity\nPRAVILNO KORIŠĆENJE PREPARATA NA KOŽI - nastava na kursu za kozmetičare\nPravilno korišćenje preparata na koži\nVažno je napomenuti da se anti age tretman radi u period od novembra do februara. Tada je vreme najpogodnje, zato što toplota i solarni zraci mogu izazvati kontraindikacije na koži. Klijentu se savetuje da u kućnoj nezi nastavi da neguje lice sa NMF Aloe vera gel maskom. Prva tri dana ne nanos šminku i nikakve ne prirodne i ne medicinske preparate na kožu. Zato se za kućnu upotrebu takođe preporučuje Purity hidrantna krema koja se nanosi noću i Purity tonirana Demi make up krema koja se nanosi u dnevnoj varijanti. Nakon dve nedelje se ovakav tretman može ponoviti radi dužeg i još boljeg efekta kože koja postaje svežija i zategnutija.\nNAUČI PROFESIONALNU PRIMENU PREPARATA NA KOŽU


Generalka bez Nedovića - Dnevni list Danas\nPočetna » Sport » Generalka bez Nedovića\nKošarkaši Srbije sastaće se sa Italijom večeras na startu Akropolis kupa u Atini (17.45)\nGeneralka bez Nedovića\nDva osvojena turnira, šest vezanih pobeda, bez poraza, rezultatski je saldo reprezentacije Srbije u dosadašnjem toku priprema za Evropsko prvenstvo od 31. avgusta do 17. septembra.\n0Piše: N. M. 23. avgusta 2017. 12.00\nGeneralka je predviđena za Akropolis kup, turnir na kojem „orlovi“ učestvuju posle sedam godina. Počevši od večerašnjeg duela sa Italijom (17.45), puleni Aleksandra Đorđevića odigraće poslednje tri kontrolne utakmice u Atini pre starta kontinentalnog šampionata. U četvrtak, u istom terminu, sastaće se sa Gruzijom, dok je poslastica predviđena za petak od 20.00 protiv domaćina Grčke.\nStručni štab je gajio nadu da bi Nemanja Nedović mogao da odigra barem jednu kontrolnu utakmicu i time uveri saigrače i struku da je barem kondiciono spreman za iskušenja u Istanbulu, gde će „orlovi“ odigrati grupnu fazu. Nažalost, bek Unikahe nije u potpunosti fit nakon povrede ramena, tako da će mečeve drugova iz reprezentacije propratiti u civilu. Posle kontrolnih pregleda u Malagi ustanovljeno je da bek srpske reprezentacije može da počne sa treninzima određenog intenziteta, ali bez kontakta, što implicira da Nedović neće odigrati nijedan pripremni meč do starta kontinentalnog šampionata. Iako su njegove igračke karakteristike i sposobnosti i te kako važne i bitne u trenerskoj koncepciji selektora Đorđevića, pogotovo nakon odustajanja Miloša Teodosića zbog povrede lista desne noge, prvi čovek struke biće u velikoj dilemi da li da rizikuje i povede nedovoljno spremnog igrača i ujedno se zahvali na saradnji dvojici prekobrojnih, u konkurenciji Milosavljevića, Lazića, Micića i Gudurića (trenutno ih je u rosteru 14).\nJedna od retkih dobrih okolnosti u vrtlogu odustajanja vodećih igrača zbog povreda, jeste činjenica da je selektor praktično sve vreme uigravao sastav koji će, ukoliko ne bude nepredviđenih okolnosti, zaigrati i na šampionatu. Ukoliko Đorđević ostane pri stavu i koncepciji da na velika takmičenja vodi trojicu centara, od kojih nijedan nije polivalentan (Marjanović, Kuzmić, Štimac), samim tim i jedine dve klasične četvorke (Birčević i Mačvan), može se naslutiti da će prekobrojne tražiti u bekovskoj liniji. Lučić i Kalinić su sigurni, baš kao i Jović, Bogdanović, tako da će se za preostala tri mesta boriti Milosavljević, Lazić, Gudurić, Micić i Nedović. Ako popularni Sale odluči da povede Nedovića, Micić će izvesno biti prekobrojan. Milosavljević je igrač po ukusu selektora (želeo da ga dovede u Bajern), zbog čega je vrlo moguće da će se za poslednje mesto u avionu boriti višegodišnji saigrači u Crvenoj zvezdi – Lazić i Gudurić.\nOdlukom da Miloš Teodosić zbog povrede otpadne iz sastava za EP, Milan Mačvan definitivno je promovisan u kapitena „orlova“. Mačvan je za reprezentaciju debitovao 2009. na Evropskom prvenstvu u Poljskoj, kada su „orlovi“ pod vođstvom Dude Ivkovića osvojili srebrnu medalju. Isto odličje sa reprezentacijom ima i sa Olimpijskih igara u Riju. Odnos Mačvana prema reprezentativnom dresu nije uvek bio idiličan, bilo je i nedovoljno jasnih otkaza od strane novog igrača Bajerna, ali je relacija poboljšana od Rija prošle godine.\nkosarkaska reprezentacija srbije, pripreme


marko pecarski dzon kalipari kentaki slobodan igrac koledz\nPosle Arisa "zagrizao" je Galatasaraj, ali je ponuda koja je istinski oduševila stigla iz Amerike. Naime, Pecarskog u redove svoga koledž tima želi da dovede legendardni Džon Kalipari, dugogodišnji trener Kentaki Vajldketsa i trostruki osvajač "Nejsmit" trofeja za najboljeg koledž trenera godine.\nDžon Kalipari na NBA draftu 2012. godine, u društvu svojih pulena, prvog i drugog pika na tom draftu, Entonija Dejvisa i Majkla Kida Gilkrista\nKentaki spada među neke od najboljih košarkaških programa u celim SAD, a Kalipari među "krem de la krem" trenera na koledž nivou, tako da bi za Pecarskog odlazak u državu odakle je potekao KFC mogao da ga pozicionira za veći uspeh nego što je i on sam mogao da zamisli, na poziciju koja ga može katapultirati čak i do NBA. Iako Kalipari ima samo jednu titulu NCAA šampiona, spisak igrača koje je on "oblikovao" za najjaču ligu na svetu nema kraja, pa se na njemu nalaze igrači poput Erika Bledsoa, Devina Bukera, Demarkusa Kazinsa, Dearona Foksa, Džamala Mareja, Karla Entonija Taunsa, Džona Vola i "obrve" Entonija Dejvisa.\nKao što ste možda primetili, Kalipari posebno dobro uspeva da razvije visoke igrače, pa bi ovaj 19-godišnji Beograđanin mogao da procveta u Kentakijevom sistemu na putu ka NBA igralištima.\nZa Pecarskog se još interesuju i Džordžija Tek i Univerzitet Indijane, ali je za očekivati da, ukoliko se Pecarski odluči za avanturu "preko bare", on izabere okruženje u kome će najbolje moći da unapredi svoje košarkaško znanje.


Na Menhetnu premijerno prikazan novi SF triler «The Island»\nNa njujorškom ostrvu Menhetn, premijerno je prikazan novi naučno-fanastični triler «The Island», odnosno «Ostrvo».\nPremijeri su prisustvovale zvezde filma Skarlet Džohensen, Šon Bin i Djimun Haunsu, dok je Škotlandjanin Juan Mekgregor izostao zbog angažmana na londonskoj pozorišnoj sceni.\nRadnja filma «Ostrvo» dogadja se 2020. godine, a Mekgregor glumi glavnog junaka, Linkolna Siks Ekoa, (Six-Echo) koji živi u utopijskoj, strogo kontrolisanoj sredini u nadi da će biti izabran da ode na «Ostrvo», navodno poslednje nezagadjeno mesto na planeti.\nSiks Eko medjutim saznaje da su on i drugi stanovnici «utopije» zapravo ljudski klonovi stvoreni samo da bi ljudi koristili njihove delove tela. Zajedno sa devojkom koja se zove Džordan Tu Delta, (Two-Delta) a koju glumi Skarlet Džohensen, on beži u nastojanju da spase život i «sretne svog tvorca» u bukvalnom smislu te reči.\nZa Skarlet Džohensen, koja se proslavila u nezavisnim filmovima, ovo je prva uloga u visokobudžetnom akcionom hitu. U kvalitetnoj glumačkoj postavi su i Stiv Bušemi i prošlogodišnji kandidat za Oskara, Djimun Haunsu, koji ovde glumi plaćenog ubicu. On kaže da «Ostrvo» nije samo letnji triler nego i film koji donosi pouke o ljudskom iskupljenju. Film stiže u američke bioskope krajem meseca, a u evropske - početkom avgusta.


Si Djinping: Forum Pojas i put postigao pozitivne rezultate\nBeta 15. maja 2017. 15:35\nKineski predsednik Si Djinping je danas ocenio kao značajan rezultat dvodnevnog medjunarodnog foruma iu Pekingu „Jedan pojas, jedan put“.\nSi je novinarima rekao da je 68 zemalja i medjunarodnih organizacija potpisalo sporazume o saradnji s Kinom u okviru ideje o „Novom putu svile“, prenosi kineska agencija Sinhua.\nOn je rekao da će tih više od 270 sporazuma doprineti da se izgradi taj pojas i put i podstakne se poverenje i unapredi saradnja.\nSi je prethodno na okruglom stolu na forumu pozvao svetske vodje da se založe za rezultate na dobrobit svih, da podstaknu koordinaciju politika i prodube saradnju u sprovodjenju inicijative „Jedan pojas, jedan put“.\nKineski predsednik je pozvao zemlje da grade partnerstva, da ostanu otvorene za saradnju i rešavaju razlike kroz dijalog.\nOn je pozvao zemlje da slede principe inicijative „Jedan pojas, jedan put“ – produbljene konsultacije, zajednički doprinos jačanju politike, infranstrukture, trgovine, i finansijske povezanosti medju zemljama, navodi Sinhua.\nRekao je da države treba da se odupru protekcionizmu i traže rezultate koji će biti na dobrobit svih strana kroz saradnju, dijalog za rešavanje sporova radi održanja regionalne stabilnosti, da usaglase razvojne strategije i formulišu zajednički akcioni plan.\nZaložio se da se ubrza izgradnja železnica, puteva, luka, gasovoda i naftovoda, i elektro i telekomunikacionih mreža, „ekonomskih koridora“ i industrijskih parkova.\nIdeju za „Novi put svile“ kineski predsednik je dao 2013. godine da bi ojačao saradnju Kine sa zemljama Azije, Evropom i Afrikom.\nIdeja u koju je Kina spremna da uloži milijarde, obuhvata izgradnju više od 13.000 kilometara puteva i železnica za izvoz kineske robe, kao i radove u lukama.


Davalac čitulje predsedniku oslobođen optužbe | NS Reporter\nDavalac čitulje predsedniku oslobođen optužbe\nDatum: 08 октобра, 2021\nBEOGRAD – Apelacioni sud u Beogradu pravosnažno je oslobodio Radoša Mićovića optužbi da je ugrozio sigurnost predsednika Republike 26. jula 2019. godine, jer je u Banji Koviljači na svom Fejbuk profilu objavio predsednikovu umrlicu. Ovom odlukom preinačena je prvostepena presuda Višeg suda kojom je Mićović bio proglašen krivim i osuđen na uslovnu kaznu zatvora od godinu dana s rokom provere od četiri godine, objavio je danas Apelacioni sud.\nMićoviću se sudilo jer je sa svog kućnog računara na društvenoj mreži Fejsbuk, sa svog korisničkog profila, objavio umrlicu predsednika Vučića, uz poruku:”Umro je naš Vučić, Dragi naš Vučiću, neka te anđeli večno čuvaju u sumpornom jezeru, Ožalošćeni: Mi mudri i pametni SNS sendvičari iz Centralne ljubavne uprave”.\nNakon ove objave su prema optužnici, pripadnici Uprave Vojne policije koji su angažovani na neposrednoj fizičkog zaštiti i obezbeđenju predsednika Republike podigli mere bezbednosti zaštite na najviši nivo.\nMeđutim, prema stavu Apelacionog suda, osnovano se žalbom branioca okrivljenog ukazuje da nije na nesumnjiv način utvrđeno da je okrivljeni izvršio krivično delo, jer nije nesumnjivo utvrđeno da je kod predsednika izazvan strah za život ili telo, lična nesigurnost, a što je za postojanje ovog krivičnog dela neophodno, napomenuo je sud.\nIstiče da je o intenzitetu ugroženosti kao i težini pretnje koja je podobna da izazove strah, bilo neophodno da se izjasni oštećeni Vučić, a ne lice koje vrši njegovo obezbeđenje.\nImajući u vidu da javni tužilac nije predložio da se ispita oštećeni, već su u toku dokaznog postupka ispitivana lica koja su postavljena za rukovodioce njegovog obezbeđenja na okolnost da li mu je ugrožena sigurnost.\nApelacioni sud je smatrao da u toku postupka nije dokazano da je okrivljeni izvršio ovo krivično delo, zbog čega je prvostepena presuda preinačena u oslobađajuću.


Uticaj poslovnog sektora na dečija prava | odgovornoposlovanje.rs\nUticaj poslovnog sektora na dečija prava\nMilica Mišković 26/02/2014\nBeograd, 26. februar 2014. – Za predstavnike kompanija članica Foruma poslovnih lidera Srbije. održana je prezentacija na temu “Uticaj poslovnog sektora na dečija prava“ 26. februara u Hotelu Square nine.\nVesna Savić-Đukić, Šef odseka za odnose sa privatnim sektorom, predstavila je stanje dece u Srbiji, UNICEF-ovu strategiju za društveno odgovorno poslovanje sa fokusom na decu, kao i Vodič za kompanije „Deca su svima važna“ koji definiše načine na koji poslovni sektor može poštovati i podržavati ostvarivanje prava deteta kroz svoje osnovne poslovne aktivnosti.\nU skladu sa misijom da promovišu društveno odgovorno poslovanje i iniciraju otvoren razgovor o ulozi biznisa u društvu, Forum poslovnih lidera Srbije i Smart kolektiv pokrenuli su seriju konsultativnih sastanaka na različite teme iz oblasti društveno odgovornog poslovanja. Konsultativni sastanci deo su šire inicijative promovisanja međusektorske saradnje koji se sprovodi uz podršku USAID-a i Instituta za održive zajednice u okviru programa ”Građansko društvo za budućnost”.\nO budućnosti društveno odgovornog poslovanja diskutovalo 30 najuticajnijih predstavnika poslovnog, javnog i civilnog sektora\nMilica Mišković 28/02/2014


Kragujevcu odobren projekat od 3,5 miliona | InfoKG - Gradski portal - Kragujevac - Najnovije vesti\nKragujevcu odobren projekat od 3,5 miliona\n09:00 | Petak, 26 03 2021\nZa novi sistem grejanja u Osnovnoj školi “Natalija Nana Nedeljković” u naselju Grošnica obezbeđeno je 3,4 miliona dinara. To su u Palati Srbija svojim potpisima overili ministarka zaštite životne sredine Irena Vujović i gradonačelnik Kragujevca Nikola Dašić.\nTo je jedan od 22 potpisana ugovora za čiju je realizaciju dodeljeno skoro 210 miliona dinara. Tim sredstvima biće finansirana zamena kotlova u javnim ustanovama i ložišta u domaćinstvima, u cilju prelaska na ekološki čistije energente, kao i projekti pošumljavanja i ozelenjavanja javnih površina.\nVrednost projekta koji je odobren gradu Kragujevcu je 3,5 miliona dinara, od čega je Ministarstvo obezbedilo 2,5 miliona, a grad Kragujevac se ugovorom obavezao da obezbedi 30 posto od ukupne vrednosti projekta odnosno nešto preko milion dinara.\nProjektom je predviđen novi sistem grejanja u OŠ “Natalija Nana Nedeljković” odnosno prelazak sa uglja na gas. Unapređenje sistema grejanja znači da će iz učionica konačno biti izbačene peći na ugalj, biće ugrađene pumpe, a grejne instalacije opremljene termostatskim ventilima.\n“Realizacijom ovog projekta grad Kragujevac doprinosi rešavanju problema zaštite životne sredine, a ono što je podjednako važno, značajno poboljšava uslove za učenje i rad. Škola ima stotinak učenika kojima će već od sledeće grejne sezone biti mnogo komfornije i toplije, ne samo u učionicama, nego u celom školskom objektu”, rekao je gradonačelnik Nikola Dašić.


Saradnja Grada sa nevladinim organizacijama i udruženjima koja se bave mladima | (Vesti - 07. 08. 2013) Subotica.com\nSaradnja Grada sa nevladinim organizacijama i udruženjima koja se bave mladima\n07.08.2013. u 15:06h\nOpšta ocena predstavnika nevladinih organizacija i udruženja koja se bave mladima u našem gradu, koji su prisustvovali radnom sastanku u Plavoj sali Gradske kuće sa članom Gradskog veća zaduženim za omladinu i turizam, jeste da je saradnja sa Gradom u ovoj oblasti na zadovoljavajućem nivou.\nČlan Gradskog veća zadužen za omladinu i turizam Vjekoslav Ostrogonac istakao je da je u proteklih godinu dana revidiran Lokalni akcioni plan, a u toku je i realizacija prvih projekata čija je vrednost 2 miliona dinara. Postavljen je i prvi Koordinator Kancelarije za mlade, a predstoji osnivanje Saveta za mlade koji će koordinisati rad Kancelarije.\nRadnom sastanku u Gradskoj kući prisustvovali su predstavnici nevladinih organizacija i udruženja koja se bave mladima. Jedna od organizacija kojoj je odobren omladinski projekat je i Udruženje „Olovka piše srcem“ koja realizuje projekat „Budi volonter“. Ovaj projekat namenjen je učenicima srednjih škola sa terotorije Subotice, a planirano je da se radioničarski deo održi tokom avgusta. Đenđi Arančić Danča, predstavnica Udruženja ističe da je zadovoljna saradnjom sa Gradskim većem za omladinu i da je u proteklih godinu dana u našem ghradu urađeno više za mlade nego u prethodnih nekoliko godina.\nČlan GV zadužen za omladinu i turizam Vjekoslav Ostrogonac istakao je da je cilj sastanka bio sumiranje saradnje sa nevladinim organizacijama i udruženjima koji se bave mladima u proteklih godinu dana, predstavljanje onoga što je urađeno, ali i prikupljanje predloga i sugestija kako bi se saradnja Grada i ovih organizacija unapredila. Tokom prethodnih godinu dana je revidiran Lokalni akcioni plan, u toku je realizacija prvih projekata namenjenih mladima u vrednosti od 2 miliona dinara, a pre toga je rebalansom budžeta bio odvojen milion za projekte iz omladinskog sektora. Postavljen je i prvi koordinator Kancelarije za mlade.\nČlan GV zadužen za oblast omladine i turizma istakao je kako je u proteklih godinu dana prepoznat problem nedostatka sadržaja za mlade u ruralnim sredinama , te će jedan od fokusa Kancelarije za mlade u narednom periodu biti obezbeđivanje sadržaja za omladince u ovim sredinama.\nnevladine organizacije kancelarija za mlade vjekoslav ostrogonac lokalna kancelarija za mlade dejana bibić


Buena vista sošal klab na svirci u Beloj kući\nBuena Vista sošal klab prvi je kubanski orkestar koji je nastupio u Beloj kući posle više od 50 godina.\nKubanski orkestar svirao je u četvrtak na prijemu u Beloj kući povodom obeležavanja Meseca hispano baštine i 25. godišnjice Inicijative Bele kuće za obrazovanje Latinoamerikanaca.\n„Divno je što ste ovde“, rekao je predsednik SAD Barak Obama, dodajući da je svojevremeno kupio CD s dokumentarnim filmom o tom orkestru.\nBela kuća je saopštila da je Buena vista sošal klab prvi kubanski orkestar koji je nastupio u toj rezidenciji u poslednjih više od pet decenija.\nVašington i Havana su krajem prošle godine, posle pola veka, ponovo uspostavile diplomatske odnose. Predsednici Obama i Raul Kastro su se od tada dva puta sastali i više puta razgovarali telefonom.


Opština Nova Varoš izdvojila 8,3 miliona dinara za stručnu praksu - Sjajne Vesti\nAutor Nikola Z 28.10.2015 Nema komentara\nOpština Nova Varoš je iz svog budžeta izdvojila 8.372.000,00 dinara za oko 60 nezaposlenih mladih ljudi koji će dobiti priliku za stručno osposobljavanje.\nSvi zainteresovani koji su već stekli određenu stručnu spremu, imaju priliku da se prijave preko Nacionalne službe za zapošljavanje – Filijala Prijepolje – Ispostava Nova Varoš, na javni poziv za realizaciju Programa stručna praksa.\nOvaj program namenjen je nezaposlenim licima sa teritorije opštine Nova Varoš, i koja se prvi put stručno osposobljavaju za zanimanje za koja su stekla određenu vrstu i stepen stručne spreme.\nProgram stručne prakse traje u skladu sa zakonom, do 6 meseci za lica sa srednjim obrazovanjem; do 9 meseci za lica sa višim ili visokim trogodišnjim obrazovanjem i do 12 meseci za lica sa najmanje četvorogodišnjim visokim obrazovanjem. Ovaj vid stručne spreme moći će da steknu radom kod 20 poslodavaca iz privatnog i javnog sektora.\nZa vreme obavljanja stručne prakse Nacionalna služba za zapošljavanje će angažovanim licima isplaćivati novčanu pomoć u mesečnom iznosu od: 10.000,00 dinara za lica sa srednjim obrazovanjem; 12.000,00 dinara za lica sa višim ili visokim trogodišnjim obrazovanjem i 14.000,00 dinara za lica sa najmanje četvorogodišnjim visokim obrazovanjem. Takođe i u slučaju povrede na radu i profesionalne bolesti, angažovana lica će primati nadoknadu u skladu sa zakonom.\nNacionalna služba za zapošljavanje će snositi i troškove kada kandidati budu polagali pripravnički ili stručni ispit. Za tu svrhu obezbeđena su sredstva u visini jednomesečne pomoći koju kandidat prima.\nJavni poziv je objavljen 25.09.2015. godine na oglasnim tablama i sajtovima opštine Nova Varoš i NSZ – Filijala Prijepolje i biće otvoren je sve do utroška raspoloživih finansijskih sredstava.\nZahtev za učešće u programu podnosi se nadležnoj organizacionoj jedinici Nacionalne službe za zapošljavanje – Filijala Prijepolje – Ispostava Nova Varoš, neposredno ili putem pošte, na propisanom obrascu, koji se može preuzeti u ovoj organizacionoj jedinici Nacionalne službe za zapošljavanje.\nOdluku o sprovođenju programa stručna praksa donosi Predsednik opštine Nova Varoš na osnovu dostavljene rang-liste sa bodovima podnetih zahteva od strane Nacionalne službe za zapošljavanje.\nInformacije o programu mogu se dobiti u Nacionalnoj službi za zapošljavanje filijali Prijepolje na telefon: 033-719-031.\ntop vesti, sjajne vesti, nova varos, nacionalna sluzba za zaposljavanje, strucna praksa\nOpština Nova Varoš izdvojila 8,3 miliona dinara za stručnu praksu postavio Nikola Z 28.10.2015


Yamahin automobilski koncept u Tokiju - Auto Republika\nYamaha će predstaviti čak šest svetskih premijera na 45. Salonu automobila u Tokiju, uz četiri japanske premijere. Tu će biti skuteri, motocikli, električnih bicikli.., ali i „koncept automobilskog dizajna“. Nažalost, japanska marka nije još uvek izdala bilo kakve detalje, takod da se za sada sve svodi na spekulacije.\nO čemu bi zapravo moglo da se radi? Pre par godina, tokom istog događaja, kompanija je prestavila interesantan Sports Ride koncept. Čak je izdato saopštenje nakon mesec dana da bi serijska verzija eventualno bila pogonjena 1,5-litarskim benzincem, a u istom izveštaju je stajalo da će pretproizvodna verzija debitovati ove godine u Tokiju, tako da bi moglo biti da je reč upravo o dotičnom automobilu, odnosno evoluciji Sports Ridea.\nDa podsetimo, koncept je imao masu od samo 750 kilograma, uz dužinu od 3.900 milimetara, širinu od 1.720 milimetara i visinu od sammo 1.170 milimetara.\nPo drugom scenariju u vezi da tipom motora, u igri bi mogao da bude 1,0-litarski turbo trocilindraš. U Motiv konceptu iz 2013., motor je isporučivao oko 75 konja, a Yamaha bi mogla da ga „navije“ na preko 100 ks za potrebe serijskog automobila.\nUkoliko ikada dobije „zeleno svetlo“ za proizvodnju, dotično vozilo bi bilo proizvođeno u Evropi, uz iStream proizvodni proces Gordona Mareja.\ntags: automobil izdvojeno koncept Tokio yamaha\nprevious Hondini funkcioneri podržavaju novi, kompaktni sportski model\nnext Holandija zabranjuje dizel i benzinska vozila do 2030.\nGon će ponovo videti Sunce


Milica Milić iz Leška ove nedelje na izboru za Miss Srbije\nLEŠAK - Dvadesetdvogodišnja studentkinja Učiteljskog fakulteta iz Leška, Milica Milić, takmičiće se 9. oktobra za Miss Srbije. Ove nedelje vratila se sa priprema u Grčkoj i sada preostaju finalne pripreme za Kombank arenu.\nMladi vajar iz Leška: Male figure velikih ljudi\nLEŠAK - Dvadesetpetogodišnji Đorđe Ivanović, master fizičar iz Leška, ima dve velike ljubavi – istoriju i vajarstvo. Upravo je te dve ljubavi spojio.\nGRAČANICA - Širom Kosova narednih dana će biti organizovane bioskopske projekcije filmova. Putujući bioskop kreće iz Doma kulture "Gračanica".\nU Leposaviću juče održan biznis forum, predstavljena i Regionalna razvojna agencija Kosova i Metohije\nLEPOSAVIĆ - Na biznis forumu koji je održan juče u Leposaviću, predstavljena je i Regionalna razvojna agencija Kosova i Metohije, za čije osnivanje je najzaslužniji državni sekretar u Ministarstvu privrede Branimir Stojanović.\nVučić za RTS: Hoćemo ekonomski snažnijeg Srbina na Kosovu\nLEPOSAVIĆ – Predsednik Srbije Aleksandar Vučić je na biznis forumu u Leposaviću pozvao privrednike iz centralne Srbije da ulažu na Kosovu i Metohiji.\nVučić u Lešku: Država će brinuti o budućnosti vaše dece\nLEŠAK - Znam šta biste voleli da čujete, ali ja to ne mogu da vam kažem, ne zato što neću, već što sam dovoljno odgovoran, a znate koliko se borim, rekao je predsednik Aleksandar Vučić okupljenima u Lešku.\nLeposavić: Počeo Biznis forum\nLEPOSAVIĆ - U Leposaviću je danas počeo biznis forum, gde se očekuje i dolazak predsednika Srbije Aleksandra Vučića.\nU Lešku i Leposaviću sve spremno za doček predsednika\nLEPOSAVIĆ - Posle Gazivoda i Zubinog Potoka, predsednik Aleksandar Vučić će se danas sresti i sa žiteljima – Leška, Leposavića i Zvečana.


Za programe podrške preduzetništvu 12,5 milijardi dinara - Radio televizija Bor\nZa programe podrške preduzetništvu 12,5 milijardi dinara\n15. jan, 2017.\nMinistarstvo privrede i ove godine nudi programe podrške preduzetnicima i firmama, nakon što je Vladin projekat Godina preduzetništva prerastao u Deceniju preduzetništva. Privrednicima je na raspolaganju ukupno 12,5 milijardi dinara kroz programe Ministarstva, Razvojne agencije Srbije, Fonda za razvoj i Agencije za osiguranje i finansiranje izvoza. Ključne programe realizuje devet ministarstva, državnih institucija i fondova, podrška će i dalje biti i finansijska i nefinansijska u vidu obuka, mentoringa i različitih radionica.\nJedna mogućnost jeste Program za firme koje su izašle iz startap faze i šire poslovanje – kroz poslovni prostor, kupovinu proizvodne opreme ili nabavku softvera i drugih nematerijalnih ulaganja. Javni poziv je već raspisan, a izdvojeno je 600 miliona dinara bespovratnih sredstava i 2,4 milijarde dinara povoljnog kredita Fonda za razvoj.\nIzdvojeno je i oko 550 miliona dinara bespovratnih sredstava za nabavku opreme, a program je takođe kombinacija bespovratnih sredstava i povoljnih kredita poslovnih banaka.\nZa početnike u poslovanju Ministarstvo privrede i Fond nastavljaju podršku sa 150 miliona dinara bespovratnih sredstava i 350 miliona dinara kredita. Konkurs za ovaj program će tek biti raspisan.\nKonkurs za Program podsticaja za studente i fakultete je već raspisan i namenjen je studentima i fakultetima koji imaju ideju kako da se najbolje, na neki nov način, iskoriste potencijali za razvoj njihovog regiona ili kraja. Ukupna sredstva za ovaj program su četiri miliona dinara.\nOsim podrške Ministarstva privrede i drugih ministarstava i institucija koji su kapacitete i sredstva usmerili ka preduzetništvu, značajan deo podrške biće i novi finansijski izvori i instrumenti za mala i srednja preduzeća – poput programa COSME i drugih sličnih programa. Iz ovih izvora država je omogućila da privrednicima na raspolaganju bude 164,7 miliona evra povoljnih kredita.\nRazvojna agencija Srbije, kroz poseban program, finansiraće i inovativna preduzeća i preduzeća u sektoru prerađivačke industrije za šta je opredeljeno ukupno 480 miliona dinara. Malim i srednjim preduzećima koja izvoze, preko Agencije za osiguranje i finansiranje izvoza dostupna je podrška od 4,12 milijardi dinara, a sredstva su dostupna tokom cele godine. Mala i srednja preduzeća biće podržana i kroz program podrške opštinama za izgradnju industrijskih zona sa 550 miliona dinara, podsticaje filmskoj industriji od 400 miliona i podršku učeničkim firmama sa 10 miliona dinara.\nBiznis za budućnost, projekat "B2B"\nU Boru organizovana dvodnevna obuka za buduće preduzetnike\nViše iz ove kategorije Konkurs za regionalni brend istočne Srbije »


Mali: EIB jača investicioni potencijal celog Zapadnog Balkana - 24sedam Mali: EIB jača investicioni potencijal celog Zapadnog Balkana - 24sedam\nU junu smo potpisali ugovor od 200 miliona evra kredita za pomoć malim i srednjim preduzećima u Srbiji, poručio je ministar finansija\nSiniša Mali / Tanjug/Rade Prelić\nMali je istakao da se ove godine očekuje privredni rast od 6,5 odsto, da je javni dug na nivou od 55,5 odsto, stopa nezaposlenosti pod kontrolom i da je Srbija pomogla privredu sa oko osam milijardi evra i sačuvala radna mesta.\nEIB uložila pet milijardi evra u srpsku ekonomiju, najviše za transportni i privatni sektor\nPare za 5.500 radnih mesta: Sa EIB iz Srbije zaključena tri zajma\nSagovornici su ocenili da je Evropska unija pokazala posvećenost Zapadnom Balkanu (ZB), uprkos krizi sa pandemijom, te da je prisustvo EIB-a dokaz da se timskim zalaganjem može ojačati investicioni potencijal celog regiona.\n– Nema oblasti u kojoj ne sarađujemo sa ovom finansijskom institucijom, a trenutno su najznačajnije one koje su najosetljivije i na udaru zbog aktuelne pandemije, a to su privreda i zdravstvo – rekao je Mali.\nPomoć za MSP, likvidnost, opremu…\nKrediti od EIB pod povoljnim uslovima; Pixabay\n– U junu smo potpisali ugovor od 200 miliona evra kredita za pomoć malim i srednjim preduzećima u Srbiji, od čega će 110 miliona biti upotrebljeno za likvidnost preduzeća, a 90 miliona za investicione aktivnosti i nabavku opreme da bi se umanjile negativne posledice pandemije – rekao je Mali i dodao da je reč o kreditima sa vrlo povoljnim uslovima.\nPotpredsednica EIB-a Liliana Pavlova je istakla da ta institucija podržava ZB i u razvoju održivih visokokvalitetnih usluga zdravstvene zaštite i od 2008. godine do danas uložila je više od 365 miliona evra u regionalne projekte u oblasti zdravstvene zaštite.\n– Više od 200 miliona evra uloženo je u modernizaciju, obnovu i proširenje tercijalnih bolničkih usluga u Srbiji koje pružaju klinički centri u Beogradu, Nišu, Novom Sadu i Kragujevcu. Klinički centar u Nišu, rekonstruisan uz pomoć ovog kredita proširio je svoje kapacitete te sada više od 2,5 miliona građana sa juga Srbije ima bolji pristup zdravstvenim uslugama u tom objektu – podsetila je ona.\nDodala je da je oko 50 miliona evra uloženo i u rekonstrukciju 20 regionalnih bolnica u Srbiji i dva instituta uključujući Institut za virusologiju, vakcine i serume “Torlak” gde je EIB podržala modernizaciju proizvodnje vakcina sa 3,6 miliona evra.\nPodrška u borbi protiv kovida 19\nKao važne oblasti saradnje naveli su energetiku i zelenu tranziciju i istakli da je u maju potpisan finansijski ugovor za gasni interkonektor Nis-Dimitrovgrad-Bugarska.\nVrednost tog projekta je 85,5 miliona evra, biće finansiran kreditom EIB od 25 miliona evra, a pored sredstava iz zajma, obezbeđena su i bespovratna sredstava EU u iznosu od 49,5 miliona evra, dok će ostali troškovi biti pokriveni iz budžeta Srbije.\nNajavljeno je i da će EIB nastaviti da ulaže u region da bi se obezbedio što brži oporavak od pandemije i njegova transformacija u digitalno, zeleno, povezano i konkurentno tržište.\nOve inicijative EIB su, navodi se u saopštenju, deo Ekonomsko-investicionog plana Evropske komisije usvojenog 2020. godine koji će zemljama ZB staviti na raspolaganje oko 30 milijardi evra za ulaganja kojima se podstiče zelena tranzicija, inkluzivan rast i stvaranje zajedničkog tržišta.\nRečeno je da će privatni sektor i dalje ostati u središtu pažnje ove finansijske institucije, jer je malim preduzećima potrebna podrška da bi se oporavila od krize i razvijala u pravcu inovacija i digitalizacije, čime će se stvoriti uslovi za otvaranje novih radnih mesta u Srbiji.\nIzbacila muža iz sale za porođaje, teško će joj oprostiti\nVeliki udarac za Milan pred start Lige šampiona\n#EIB #investicioni potencijal zapadnog balkana #krediti EIB #Siniša Mali


''Slučaj Kaka'' - Propali pregovori!? - Sportske.net\nIako je povratak Brazilca u Milan na pozajmicu delovalo kao gotova stvar, generalni direktor ''Rosonera'' Adrijano Galijani potvrdio je u ponedeljak uveče da od dogovora nema ništa i da su pregovori praktično propali!\n''Pregovori u vezi sa transferom Kake u Milan su prekinuti, nije bilo moguće kompletirati dogovor, a razlog je finansijske prirode. Sve ostalo smo dogovorili, ali pre otprilike jednog sata došlo je do problema i prekida pregovora'', potvrdio je Galijani.\nPoučeni oprečnim informacijama koje su stizale i u vezi sa Snajderovim transferom iz Intera u Galatasaraj, možda ni ovde ne treba staviti tačku nad je u pitanju potencijalni transfer iskusnog Brazilca iz Reala u Milan.\nDa li nas narednih dana čekaju nove ''epizode'' ove najnovije ''sapunice''...?


Ministarstvo odbrane Dunji Mijatović: U Srbiji se knjige ne zabranjuju - Studio B\nMinistarstvo odbrane Dunji Mijatović: U Srbiji se knjige ne zabranjuju Tanjug\nObjavljeno: 07.11.2019. 00:08 Izmenjeno: 07.11.2019. 11:36\nMinistarstvo odbrane je povodom izjave komesara Saveta Evrope za ljudska prava Dunje Mijatović, koja je kritikovala to ministarstvo zbog organizovanja promocije knjige „Tuzlanska kapija – režirana tragedija“, saopštilo da Srbija neće zabranjivati knjige, jer je to tradicija nekih drugih naroda.\n„Svaki pokušaj drugačijeg viđenja građanskog rata u BiH je veliki zločin ako dolazi od Srba“, ističe Ministarstvo u saopštenju i dodaje da na to neće pristati i zato je omogućilo da autor knjige i ljudi koji su učestvovali u istraživanju čitavog slučaja iznesu svoj stav.\nMinistarstvo ukazuje i da su Srbi mnogo puta bili i još uvek jesu žrtve dvostrukih standarda i često im se i sudilo i sudi za tuđe zločine.\n„Uvažena komesarka propustila je da se oglasi kada je oslobođen Naser Orić dokazani ubica Srba, baš kao što nije uvidela potrebu da osudi i traži odgovornost za izjavu Emira Suljagića direktora Memorijalnog centra Potočari u Srebrenici u kojoj kaže da je “Jasenovac četnička izmišljotina” i da su “Časni bošnjaci iz Handžar divizije propustili priliku da reše četnike, zato nam je to ostavljeno u amanet”“, ističe ministarstvo u saopštenju.\nMinistarstvo odbrane navodi i da duboko žali što Mijatovićeva nije osetila potrebu da dođe u Bratunac i položi venac na grobove poklane srpske dece ili bar zatraži da neko odgovara za njihovu smrt.\n„Šteta je što Dunja Mijatović ne traži da se sazna ko je u Srebrenici pokušao da ubije Aleksandra Vučića ili ko je lagao da se na Kosovu Šiptari truju jednonacionalnim otrovom iz Srbije“, navodi ministarstvo.\nUmesto da traga za istinom, navodi se u saopštenju, Dunja Mijatović napada Ministarstvo odbrane zato što se u Domu Vojske raspravljalo o knjizi koju nije izdalo Ministarstvo odbrane.\nOni komesarki predlažu da pre nego što donese „svoj neporecivi i nepogrešivi sud“ ipak najpre pročita knjigu o kojoj govori.\nDunja Mijatović kritikovala je ranije danas Ministarstvo odbrane Srbije zbog organizovanja promocije knjige „Tuzlanska kapija – režirana tragedija“ u kojoj se, kako kaže, falsifikuju činjenice o ratnim dešavanjima u BiH.\n„Propagiranje neistina i dezinformacija u posleratnom periodu je opasno i ozbiljno ugrožava sve napore usmerene ka trajnom miru i pomirenju“, navela je u saopštenju Mijatović.\nU Domu Vojske Srbije sinoć je promovisana knjiga Ilije Brankovića „Tuzlanska kapija – režirana tragedija“, a mediji u BiH su objavili da je on u knjizi pokušao da ospori drugostepenu presudu Suda BiH kojom je Novak Đukić osuđen na 20 godina robije.


Prilika za pozitivan iskorak u sporu oko imena\nGrafit u Skoplju\nJoš uvek nema najave sa kojim stavovima će makedonska strana nastupiti na susretu sa medijatorom u sporu sa Grčkom Metjuom Nimicem, koji će u ponedeljak doći u Skoplje nakon skoro dve godine.\nZa sada iz Ministarstva spoljnih poslova je samo najavljeno da će biti razgovarano o aktuelnim pitanjima u odnosu prevazilaženja razlika u sporu sa Grčkom. Predsednik Gjorge Ivanov je najavio da ce ovih dana biti održan konsultativni sastanak državnog vrha pre posete Nimica.\n“Naša pozicija je jasna. Ono što mi radimo očekujemo da vidimo i sa druge strane. Jer imajući u obzir situaciju u Grčkoj, ne vidimo nekoga koji sa istim intenzitetom i istom posvećenošću prilazi problemu kojeg su oni stvorili”, kazao je Ivanov.\nU međuvremenu je grčki premijer Lukas Papademos prihvatio poziv makedonskog kolege Nikole Gruevskog za direktni susret, koji bi se održao na Samitu Evropske Unije početkom marta.\nEksperti smatraju da se poseta Nimica Skoplju i Atini može staviti u kontekst predstojećeg samita NATO-a u Čikagu, ali i u vezi sa nedavnom presudom Haškog suda, da je Grčka prekršila Privremeni sporazum iz 1995 godine. To bi trebalo biti podsticaj za medijatora da nastavi razgovore i da možda proveri da li se to može iskoristiti za pomeranje pozicija.\nU svakom slučaju, kažu analitičari, ovo je povoljan trenutak za Makedoniju, koji se može iskoristiti ukoliko se pokaže konstruktivnost i nastupi se sa novim idejama.\n“Pretpostavlja se da je ovo dobro vreme, pre samita NATO-a i posle presude u Hagu, da se napravi određeni pritisak na obe strane za njihovu veću konstruktivnost. Sada trebamo pokazati da smo mi oni koji su konstruktivni, koji zaista žele rešavanje spora”, kaže politikolog Vladimir Božinoski.\nProfesor Mersal Biljali tvrdi da bi najveća greška sad bila da se pitanje i dalje postavlja dnevno-politički. Da bi se mogla iskoristiti haška presuda, za koju je jasno da nema političkih implikacija, sada treba imati konkretne predloge-\n“Možemo se pozivati na odluku suda, ali to nam ne pomaže mnogo, zato što je problem politički, ali i taj segment možemo staviti u eksploataciji, ukoliko ponudimo rešenje, nekakav izlaz”, kaže Biljali.\nEksperti smatraju da medijator Nimic možda ima nekakvo idejno rešenje, s obzirom na to što dolazi u posetu regionu nakon duže pauze.\nMetju Nimic u Skoplju će se sastati sa predsednikom države, premijerom i sa šefom diplomatije, a nakon dvodnevnog boravka u Makedoniji, posetiće i Grčku.


RASKOL U ZGRADAMA BEZ PROFESIONALNOG UPRAVNIKA: Ni komšije neće da upravljaju za džabe | Ekspres.net\nRASKOL U ZGRADAMA BEZ PROFESIONALNOG UPRAVNIKA: Ni komšije neće da upravljaju za džabe\nU mnogim zgradama su uveli obavezno plaćanje i za upravnike iz redova stanara, pišu Novosti.\nRazlika je uglavnom to što je komšijska tarifa malo niža nego kod profesionalca i, u zavisnosti od dela naselja i grada, iznosi od 150 do 400 dinara. Upravnici za angažovanje u slobodno vreme traže određenu nadoknadu, s obzirom na to da će u skladu s novim Zakonom o stanovanju imati mnogo više obaveza.\nDragoljub Ranđelović iz niškog Udruženog pokreta slobodnih stanara kaže da je 10 godina bio predsednik skupštine stanara i da nikad nije tražio nadoknadu za svoj rad.\n“Ranije su u nekim zgradama samo blagajnici simbolično naplaćivali svoje usluge, a predsednici zgrada nisu. Prema novom zakonu, ove dve funkcije su objedinjene. U našoj zgradi, na primer, komšinica koja je izabrana dobijaće 150 dinara po stanu. Ona će obavljati obe uloge”, kaže Ranđelović za Novosti.\n“Niko od komšija nije pravio problem i svi su pristali da plaćaju. Kod određivanja cene smo se rukovodili prosečnom tarifom profesionalnih upravnika koji rade u Beogradu. Smatramo da komšije imaju čak i veću odgovornost i više obaveza od profesionalnih upravnika, jer žive u zgradi i stalno su dostupni”, kaže Silvija G.\n“Svakako, ako je volja stanara da izdvoje naknadu za rad svog komšije, jer radi za dobrobit svih, trebalo bi da zaključe ugovor o delu ili neki drugi ugovor koji bi pružio osnov da se na zakonit način obavi plaćanje. U slučaju da skupština stambene zajednice odluči da će upravnik za svoj rad primati novčanu naknadu, treba da odredi i njenu visinu”, kažu u ministarstvu.


Tanjug 19. novembra 2021. 13:47\nINĐIJA/SREMSKI KARLOVCI – Ministar omladine i sporta Vanja Udovičić, u okviru svog redovnog godišnjeg obilaska lokalnih samouprava i sportskih klubova, posetio je danas opštine Inđija i Sremske Karlovce.\nKako se navodi u saopštenju, Udovičić je tom prilikom razgovarao sa predstavnicima opština, sportskih organizacija i mladim sportistima.\n„U Inđiji ljudi prepoznaju značaj fizičke aktivnosti na kvalitet života i iz tog razloga ova opština ima veliki sportski potencijal. Mlada tekvondistkinja Lana Komnenić je, pre samo nekoliko dana, postigla sjajan uspeh, postala juniorska vicešampionka Evrope i dokazala da je velika nada srpskog sporta. Ulaganja u sportsku infrastrukturu, popularizaciju sporta i posvećenost preduslovi su za postizanje velikih sportskih dostignuća“, rekao je Udovičić.\nSa mladim sportistima razgovarali smo o izazovima sa kojima se susreću i planovima za dalje aktivnosti, kako bismo nastavili da zajednički radimo na stvaranju sve boljih uslova za bavljenje sportom, izjavio je Udovičić.\nOva škola jedna je od retkih u kojoj đaci prvaci i oni malo stariji, pored ostalih sportova, mogu besplatno da treniraju i tenis.\nUčenici ove osnovne škole dobili su komplet sportske opreme, dva gola sa mrežama, dve table sa obručima za košarku, mreže za odbojku i 40 lopti, po 10 za rukomet, odbojku, košarku i fudbal.\n„Nastavićemo sa rekordnim ulaganjima u sistem sporta, sa osnovnim ciljem da sport približimo najmlađima. Sport treba biti sastavni deo odrastanja, školovanja, druženja, svakodnevni izbor svih nas. Povećanjem infrastrukturnih kapaciteta širom Srbije stvaramo bazu koja obećava, jer i najveći šampioni svoje prve sportske korake naprave na igralištu u svom mestu, tu se zavoli sport”, rekao je Udovičić.\nAvganistanski bokserski tim ostao u Srbiji iz straha od…\nSelektor rukometašica Srbije Uroš Bregar pred Rusiju: Čeka…\nŽeljko Obradović: „Da sprečimo kontranapad…\nKK Efes nezadovoljan suđenjem protiv Barselone u derbiju…


Vesti online / Vesti / Svet / Virus zika "mutira": Može se preneti i seksom\nVirus zika "mutira": Može se preneti i seksom\nOgranak NBC-a u Dalasu javio je da je zabeležen slučaj virusa zika koji je prenet seksualnim putem.\nPrvi slučaj prenošenja virusa seksom\nSvetska zdravstvena organizacija izrazila je danas zabrinutost nakon izveštaja o slučaju virusa zika koji je prenet seksualnim putem u SAD i pozvala na dalju istragu.\n* Neizlečivi virus stigao u Evropu\n* SZO potvrdila: Zika virus - pretnja celom svetu\n- To se mora dalje istražiti kako bi se razumele okolnosti, kao i kolika je učestalost ili mogućnost seksualne transmisije - rekao je portparol SZO Gregori Hartl.\nZa sada, ključ za kontrolu virusa je eliminacija komaraca i nošenje odgovarajuće odeće.\nEvropske zemlje bi odmah trebalo da počnu da se pripremaju da zaštite populaciju od virusa zika, saopštili su zvaničnici Svetske zdravstvene organizacije.\n- Sada je vreme da se zemlje pripreme da bi se smanjio rizik - navela je u saopštenju Žužana Jakab, zvaničnik SZO zadužena za Evropu.\nOna je dodala da nije zabeležen slučaj da je neko zaražen ujedom komarca na području Evrope, ali da bi moglo da dodje do širenja virusa sa dolaskom toplijeg vremena, na proleće i leto.


Vesti Autor:FoNet, Beta05. jul. 202122:56 > 06. jul. 2021 00:2661 komentara\nAleksandra Jovičića neće da puste da se brani sa slobode samo zato što je iz Srpske napredne stranke, iako je podneo i ostavku i svi svedoci su saslušani, valjda se pokazalo da je veći kriminalac od drugih, rekao je predsednik Srbije Aleksandar Vučić na TV Hepi, govoreći o uhapšenom bivšem predsedniku beogradske opštine Palilula.\n„Ali šta da radite, to je da bi oni pokazali nekoj ambasadi da su oni sposobni i da Vučić ništa ne kontroliše”, rekao je Vučić, i dodao da se nasmejao kada je video obrazloženje odluke da se Jovičić ne pusti iz pritvora i pitao da li je neko upoznao tog sudiju sa tim šta se dešava.\n“Viši tužilac je tražio da (Jovičić) bude pušten, a sud ne da – ali sud je vlast i sud je vlastan da čini šta hoće”, kazao je Vučić.\nOn je ocenio da su sudije najvećim delom „časni profesionalci koji obavljaju težak posao“, ali da ima i drugih.\n“Ima deo onih koji imaju svoje mentore samo u stranim ambasadama i nigde drugo”, istakao je Vučić.\n„Opozicija uvela praksu ulaženja u prostorije drugih stranaka“\nVučić je rekao da je aktuelna opozicija „uvela praksu“ ulaženja u prostorije drugih stranaka, navodeći da se nije dešavalo od „1930-ih godina, od nacističke Nemačke“.\nOn je naveo da su opozicioni političari dolazili do vrata zamenika gradonačelnika Beograda Gorana Vesića i dodao da se takve stvari nikada u Srbiji nisu dešavale.\nNaveo je da niko nije upadao u prostorije Demokratske stranke kada je bila na vlasti i ocenio je da je smešno ulaziti u prostorije stranaka da bi „pričao kako će i šta će stranka da radi“.\nOn je rekao da se on ne plaši opozicije i njenog delovanja, kao što se, kako je naveo, nije plašio ni 5. oktobra 2000. godine.\n„A čak ni tog dana nisu upadali u prostorije stranke kojoj sam tad pripadao (Srpska radikalna stranka)“, naveo je Vučić.\nGovoreći o nekoliko članova Narodne stranke koji su ušli u Predsedništvo Srbije, Vučić je ponovio da ga oni „nisu ni pomerili s mesta“ i dodao da nisu ni pokušali.\n„Džihad zelene agende“\nVučić je ocenio da „posle političkog džihada vladavine prava, u kojem nekome kažete da nešto nije ispunio i onda imate pravo na svaku vrstu političkih i ekonomskih sankcija bilo gde u svetu, sada kreće novi džihad – džihad zelene agende“.\nOdgovarajući na pitanje o zelenim pokretima koji deluju u Srbiji, Vučić je konstatovao da nikoga nije briga što tu nikakvog morala nema i što nam to govore ljudi koji su odgovorni za sve što su donosile nove tehnologije, što se time bave ljudi koji su bili vlasnici hidrocentrala i hteli da naprave hidrocentrale, „a kada nisu dobili dozvolu, tobož su postali zaštitnici reka“.\n„A finansiraju ih iz stranih zemalja, kako ne bismo bili energetski bezbedni“, kazao je Vučić.\nNaglasio je da državno rukovodstvo mora da vodi računa o budućnosti.\n„Mi moramo da brinemo o čistom vazduhu, planinama, rekama, ali i o tome da imamo dovoljno električne energije, a nje u regionu dovoljno imaju samo Bugarska i Rumunija“, upozorio je Vučić.\nKonstatovao je da, koliko god imate energije iz sunca, vetra ili minihidocentrala, nećete moći da „balansirate“, odnosno da skladištite energiju kada je jeftina, a prodajete kada je najskupljla, ako nemate energije na čvrsta, fosilna goriva – „naravno, u što manjem procentu“.\n„Morate da obezbedite energetsku bezbednost. Što ja da učestvujem u tome da uništavam Srbiju i da za sedam-osam godina plaćamo milijardu evra godišnje da bismo imali struju“, zapitao je Vučić.\nO odnosima u regionu i sa EU\n„Tražite od mene podršku za rezoluciju protiv Srbije – nećete je dobiti, zvali se vi Marinika Tepić, Nenad Čanak ili Boris Tadić, a tražite od mene poštovanje za bošnjačke žrtve i dobićete ga uvek i tu nema kompromisa, ni po jednom pitanju, rekao je Vučić.\nGovoreći o odnosima sa Crnom Gorom, a potom i o incidentu koji je obeležio njegovu posetu Srebrenici, Vučić je rekao da nije Srbija „priznala Boku Kotorsku“, „izvezla neki klan“ ili „donosila neku rezoluciju“, i dodao da se Srbija trudi da ima otvorena vrata kada je reč o odnosima sa Crnom Gorom – „i oko vakcina i oko turista“.\n„Gradićemo dobre odnose sa svima“, poručio je Vučić i ocenio da je Srbija najpopularnija u Severnoj Makedoniji, a da „dobro stoji“ i u Albaniji, dok je sa Hrvatskom potrebno imati bolje odnose, ukoliko i jedni i drugi hoćemo da opstanemo.\nKada je reč o evrointegracijama, Vučić je naglasio da „ne čekamo ništa, ali radimo sve“ da se pridružimo Evropi, dodavši da nikoga ništa nećemo da molimo.\n„Važno je da mnogo toga uradimo po pitanju vladavine prava, da napredujemo u mnogo oblasti, da imamo drugačiji odnos prema onima koji različito misle, važno je da imamo i drugačiji odnos prema novinarima i prema nevladinom sektoru“, kazao je Vučić.\nAleksandar JovičićAleksandar VučićPritvor


kccg – Portal Podgorica\nTags : kccg\nU KC 20 pacijenata životno ugroženo\nPortal Podgorica 20 маја, 2021\nU Kliničkom centru Crne Gore trenutno se nalaze 44 pacijenta sa COVID-19 infekcijom, saopšteno je iz ove zdravstvene ustanove. Kako dodaju, 20 pacijenata je životno ugroženo.Detaljnije\nKCCG: Sedam albanskih državljana zadobilo povrede, dva na intenzivnom liječenju\nU Urgentnom centru Kliničkog centra Crne Gore (KCCG) primljeno je sedam pacijenata, državljana Republike Albanije, nakon povreda zadobijenih padom sa visine. Pacijenti su po hitnom postupku zbrinuti. „Dva pacijenta su zadobila teže fizičke povrede zbog kojih su primljeni u Centar za intenzivno liječenje (KCCG), dok je kod ostalih pacijenata u toku hiruško-ortopedska obrada nakon čega će […]Detaljnije\nU KC 19 životno ugroženih pacijenata\nU Kliničkom centru Crne Gore trenutno se nalaze 42 pacijenta sa COVID-19 infekcijom. Iz te zdravstvene ustanove navode da je 19 pacijenata životno ugroženo.Detaljnije\nU Kliničkom centru Crne Gore (KCCG) životno je ugroženo 17 pacijenata pozitivnih na koronavirus. U KCCG se, kako su kazali iz te ustanove, trenutno nalazi 36 pacijenata sa COVID-19 infekcijom. Prema posljednjim podacima Instituta za javno zdravlje, u Crnoj Gori aktivno je 1.475 slučajeva zaraze koronavirusom.Detaljnije\nPortal Podgorica 14 маја, 2021\nU Kliničkom centru Crne Gore (KCCG) životno je ugroženo 16 pacijenata pozitivnih na koronavirus. U KCCG se, kako su kazali iz te ustanove, trenutno nalazi 36 pacijenata sa COVID-19 infekcijom. Prema posljednjim podacima Instituta za javno zdravlje, u Crnoj Gori aktivno je 1.528 slučajeva zaraze koronavirusom.Detaljnije\nU KC 14 pacijenata životno ugroženo\nU Kliničkom centru Crne Gore trenutno se nalazi 46 pacijenata sa COVID-19 infekcijom, saopšteno je iz ove zdravstvene ustanove. Kako su dodali u saopštenju 14 pacijenata je životno ugroženo.Detaljnije\nŽivotno ugrožen 21 kovid pacijent\nU Kliničkom centru Crne Gore (KCCG) životno je ugrožen 21 pacijent pozitivan na koronavirus. U KCCG se, kako su kazali iz te ustanove, nalazi 51 pacijent sa COVID-19 infekcijom. Prema posljednjim podacima Instituta za javno zdravlje, u Crnoj Gori je aktivno 1.755 slučajeva zaraze koronavirusom.Detaljnije\nU Kliničkom centru Crne Gore (KCCG) životno je ugrožen 21 pacijent pozitivan na koronavirus. U KCCG se, kako su kazali iz te ustanove, nalazi 51 pacijent sa COVID-19 infekcijom. Prema posljednjim podacima Instituta za javno zdravlje, u Crnoj Gori su aktivna 1.804 slučaja zaraze koronavirusom.Detaljnije\nU Kliničkom centru Crne Gore (KCCG) životno je ugrožen 21 pacijent pozitivan na koronavirus. U KCCG se, kako su kazali iz te ustanove, nalazi 47 pacijenata sa COVID-19 infekcijom. Prema posljednjim podacima Instituta za javno zdravlje, u Crnoj Gori je aktivno 1.958 slučajeva zaraze koronavirusom.Detaljnije\nŽivotno ugrožena 23 kovid pacijenta\nU Kliničkom centru Crne Gore (KCCG) životno su ugrožena 23 pacijenata pozitivnih na koronavirus. U KCCG se, kako su kazali iz te ustanove, nalaze 63 pacijenata sa COVID-19 infekcijom. Prema posljednjim podacima Instituta za javno zdravlje, u Crnoj Gori je aktivan 1.521 slučaj zaraze koronavirusom.Detaljnije


Otvaranje novih radnih mesta u Nišu - Ekonomske Vesti\n16. apr. 2016 Andrija Matić 0 Comments Aleksandar Vićentić, Aleksandar Vučić, Aster tekstil, Džonson elektrik, Niš, radna mesta, Turska\nVučić je objasnio da bi fabrika od 1. avgusta trebalo da zaposli 500 radnika, dok će, kako je napomenuo, u punom kapacitetu raditi sa 2.000 zaposlenih.\nPremijer je rekao da je Vlada Srbije za tu investiciju, ukupne vrednosti 7,2 miliona evra, dala subvencije od dva miliona evra, uz napomenu da je obaveza Vlade da izgradi autoput ka bugarskoj granici do maja naredne godine.\nOn je podsetio na to da su u poslednje vreme u Srbiju došla tri investitora iz Turske, u Vladičin Han, Krupanj i Niš, i najavio dolazak još jednog ulagača.\nPrema njegovim mrečima, Niš mora da se razvije jer je taj grad stub čitavog juga i jugoistoka Srbije.\nPremijer je objasnio da će na rekonstrukciji fabrike raditi srpska firma, i iskazao zahvalnost ambasadoru Turske Mehmetu Kemalu Bozaju na angažovanosti i dobroj volji.\nPrema njegovim rečima, ulazak turske „Halk banke“ bio je prelomni trenutak za dolazak investitora iz te zemlje.\nKočali je rekao da je prvi cilj da se 250 radnika zaposli do otvaranja, a da do kraja godine bude uposleno ukupno 500 radnika.\nNamera je da za tri godine ovde radi 2.000 ljudi i da imamo izvoz vredan između 55 i 60 miliona evra, naveo je on i dodao da je prvobitni plan o ulaganju pet miliona evra promenjen, te je vrednost investicije 6,5 miliona evra.\nPomenuta kompanija planira da do 2018. godine broj zaposlenih bude 2.000, a da u naredne tri godine bude izvezena roba u vrednosti od 55 miliona evra najpoznatijim svetskim brendovima, poput „Manga“ i „Zare“.\nVučić je danas u fabrici elektromotora „Džonson elektrik“ u Nišu prisustvovao otvaranju nove proizvodne hale, koja će otvoriti nova radna mesta i značajno povećati proizvodnju.\nVrpcu su presekli direktor operacija za Evropu kompanije „Džonson elektrik“ Loran Kardon i gradonačelnik Niša Zoran Perišić.\n← Koliko zarađuju Obama i Putin\nSaudijci prete: Rasprodaćemo svu imovinu u SAD →


Čajetina izdala 200 rešenja o ozakonjenju – ZoomUe\nby Vesna Đurović · 23 августа, 2016\nČAJETINA-Po rečima Veljka Radulovića, načelnika Opštinske uprave Čajetina, novim Zakonom o ozakonjenju objekata propisana je nova procedura, po kojoj se ne podnose zahtevi od strane vlasnika objekata, već građevinski inspektor izlazi na teren, sačinjava zapisnik i upućuje predmet nadležnoj službi za ozakonjenje. U opštinskoj upravi Čajetina ne postoji tačan podatak koliko ima objekata koji su predmet ozakonjenja, a prema podacima, od 1. decembra prošle godine do avgusta ove, izdato je više od 200 rešenja o ozakonjenju.\nInače, od 2009. godine do danas, rešeno je više od 4.000 zahteva za legalizaciju, od 6.000 podnetih, što je 70%. Matematički gledano, oko 1.500 objekata je tim činom legalizovanja.\n„Sam finansijski momenat je vrlo bitan u svemu tome, a imamo slučajeva gde je podnosiocima zahteva za legalizaciju veliki trošak predstavljala izrada samog projekta izvedenog objekta, dokumentacija iz katastra, uslovi vodovoda, Eps-a i drugih nadležnih javnih preduzeća, tako da uz mali broj tih koji ne mogu finansijski te troškove da snose, veliki je za sada odziv i dosta objekata je uvedeno u legalne tokove u poslednje vreme“, kaže Veljko Radulović, načelnik Opštinske uprave Čajetina.\nKada je u pitanju gradnja na Zlatiboru, gotovo da ne postoji ni jedan veliki objekat koji nije u potpunosti legalan, bilo da je dozvola izdata kroz postupak o ozakonjenju ili u redovnoj proceduri. Načelnik Opštinske uprave Čajetina kaže da su problem, međutim, vlasnici kuća koji žive na teritoriji opštine Čajetina, a koji nisu bili u finansijskoj ili tehničkoj mogućnosti da ozakone svoje objekte. Jer, iako je sada ozakonjenje praktično beslpatno, uvek postoje tehnički troškovi koje moraju snositi podnosioci zahteva.\nPrimera radi, legalizacija stambenog objekta do 200 kvadrata, uz svu potrebnu papirologiju iz katastra, uz projekat izvedenog stanja objekta i plaćene takse za ozakonjenje, iznosi oko 1.000 eura, što je mnogo jeftinije u odnosu na dažbine po prethodnihmzakonima. S druge strane, objekti preko 400 kvadrata i sa više od tri sambene jedinice, plaćaju dodatno opterećenje infrastrukture u potpunosti.\nNaravno, biće i objekata za koje neće postojati mogućnost ozakonjenja, prema Zakonu o ozakonjenju, a radi se o objektima koji su sagađeni u prvoj i drugoj zoni zaštite prirodnog dobra, osim vikendica i drugih porodičnih objekata za odmor u drugom stepenu zaštite prirodnog dobra, niti objekti u okolini kulturnih dobara koji su upisani u listu svetske kulturne baštine, ili su proglašeni za kulturna dobra od izuzetnog značaja.\nNe mogu se ozakoniti ni objekti u zaštitnim pojasevima određenih javnih dobara, kao u zoni zaštite dalekovoda, puta, pruge, vodoizvorišta, vodotoka i drugo, a posebni zakoni propisuju širinu tog pojasa.\nInače, u opštinskoj upravi Čajetina radi jedan građevinski inspektor i na njemu je kompletan posao vezan za ozakonjenje objekata, a načelnik opštinske uprave Čajetina, Veljko Radulović, nada se da će kompletna procedura ozakonjenja objekata biti urađena u zakonskom roku.\nTags: zlatibor ozkonjenje objekata\nNedeljni red vožnje gradskog prevoza do 3. januara\nNext story Užički paraolimpijci spremni za Rio (video)\nPrevious story Vladimir Živanović novi direktor TO Zlatibor


VENICE: kada inspirisana maštom - Lux Life luksuzni portal\nVenice predstavlja suštinski, vijugavi i linearni ovalni oblik, gde materijal naglašava njegovu skulpturalnu lepotu: izbor mermera sa izraženim venama, poput Calacatta Classico ili Grigio St. Marie, simbolizuje nepravilnu mrežu venecijanskih kanala, prenetih na kamenu površinu.\nFina ivica (koja nikada ne prelazi 2 cm debljine) daje lakoću i delikatno ocrtava široku i udobnu ergonomiju, koja harmonično obavija telo dok pluta u vodi. Kada je isklesana od jednog bloka čvrstog mermera, izvajana precizno i finom tehnikom. U početku grubog oblika, ona je obrađena visokotehnološkim mašinama, a zatim ga ručno dorađena rukama iskusnih italijanskih zanatlija. Otpad se ponovo koristi u proizvodnom lancu kako bi se povećala korisnost svakog bloka.\nRođena kao delo Kreoo internog dizajnerskog tima i kao odgovor na zahtev jednostavne i elegantne kade, svrha Venice modela je da poboljša jedinstvenost materijala i njegove beskrajne nijanse, krećući se prostorima savremenog življenja.


Ekspertni i pravni tim provode aktivnosti u vezi s Trgovskom gorom - Akta.ba\n09.04.2021. 10:53 / Izvor: Akta.ba\nVijeće ministara BiH, na prijedlog Ministarstva vanjske trgovine i ekonomskih odnosa, usvojilo je Izvještaj o radu Koordinacionog tijela, Ekspertnog tima i Pravnog tima u vezi sa problematikom odlaganja radioaktivnog otpada i istrošenog nuklearnog goriva na lokaciji Čerkezovac, Trgovska gora, opština Dvor, Republika Hrvatska.\nIzvještaj daje horonološki pregled preduzetih aktivnosti Koordinacionog tijela te Ekspertnog i Pravnog tima koje je ranije formiralo Vijeće ministara BiH s ciljem pripreme sveobuhvatne stručne analize stanja i utjecaja mogućeg odlagališta na Trgovskoj gori, te prijedloga mjera zaštite stanovništva u 13 općina u BiH u slivu rijeke Une i okoliša, kao i izrade strategije pravne zaštite interesa BiH.\n"Uzimajući u obzir novonastalu situaciju sa učestalim zemljotresima u Republici Hrvatskoj, Vijeće ministara BiH je zadužilo Ministarstvo vanjske trgovine i ekonomskih odnosa da pripremi prijedlog odluke kojom bi u Ekspertski tim bili uključeni i stručnjaci za regionalnu geologiju, zemljotrese i seizmička ispitivanja, za hidrotehniku, kao i procjenu utjecaja ili i uključivanje aktiviste nevladine organizacije "Green tim"", saopćili su.\nMinistarstvo vanjske trgovine i ekonomskih odnosa BiH zaduženo je da u saradnji sa drugim nadležnim institucijama, a posebno Direkcijom za evropske integracije intenzivira kontakte sa predstavnicima Delegacije Evropske unije u BiH, kao i predstavnicima Evropske komisije s ciljem njihovog aktivnog učešća u procesima vršenja potrebne koordinacije kojima će se pružiti pomoć predstavnicima Pravnog i Ekspertnog tima u efikasnom obavljanju ranije definiranih zadataka.\nEkspertni i pravni tim


Kovačević: Na Manjači se ne održava i nikada neće biti održana vojna vježba NATO-a - Glas Srpske\nSrna 21.09.2020 15:57\nBANjALUKA- Na Manjači se ne održava i neće se nikada održati bilo kakva vojna vježba NATO saveza, već se održava vježba Oružanih snaga BiH i to iz aktvnosti kakve se provode već 10 godina, izjavio je za Srnu portparol SNSD-a Radovan Kovačević.\n- S obzirom na to da su ljudi iz naše opozicije poznati po tome da redovno pokušavaju steći određene političke poene na površnosti, neznanju i manipulacijama, moram podsjetiti javnost da su oni u prošlom mandatu dozvolili i učestvovali u organizaciji zajedničke vježbe sa američkim vojnim snagama, dakle, direktno NATO vježbe i to na način da su planirali da sa našeg aerodroma u Mahovljanima polijeću američki avioni i ispaljuju neku vrstu raketa na Manjači. To su isti oni američki avioni koji su nas 1995. godine bombardovali osiromašenim uranijumom - istakao je Kovačević.\n- Vidim da Vukota Govedarica pokušava da bude mudar pa kaže da je u politici najteže kada vas stignu vlastite riječi. Vjerujem da će se većina građana složiti da je, ipak, najteže kada u javni prostor stignu bilo kakve riječi Vukote Govedarice - rekao je Kovačević.


OTVORENO PISMO: Turistički vodiči izostavljeni iz svih paketa pomoći | 013 info\nOTVORENO PISMO: Turistički vodiči izostavljeni iz svih paketa pomoći\n013info\tUto, 23/02/2021 - 09:15\nPošto su poslednjih dana, a i u prethodnoj godini, u medijima više puta pominjani turistički vodiči u okviri mera pomoci predviđenih za turizam, stiče se utisak da im je pomoć dodeljena, pa se javnost može pitati zašto se oni bune i nešto traže. Turističi vodiči nam objašnjavaju da im nikakva pomoć do sada nije upućen jer većina njih radi na ugovore o delu (na koje se uredno plaćaju svi porezi državi, doprinosi za PIO i zdravstveno osiguranje).\nGrupa turističkih vodiča uputila nam je pismo koje u celosti objavljujemo.\nS obzirom da su poslednjih dana u medijima više puta pominjani turistički vodiči u okviru mera pomoci predviđenih za turizam, mi kao vodiči koji se ovim poslom kao osnovnim zanimanjem bave dugi niz godina, imamo potrebu potrebu da ukažemo na sledeće.\nTuristički vodiči predstavljaju važnu kariku u turističkom sektoru i o značaju našeg zanimanja rečeno je više nego dovoljno u poslednjih godinu dana. Obraćali smo se zvaničnim dopisima i otvorenim pismima kako ministarstvima tako i kabinetu predsednika države i premijerke, i jedini odgovor koji smo dobili, još maja prošle godine, je da predsednik po Ustavu nije zadužen za rešavanje našeg problema i da je naše pismo prosleđeno resornom ministarstvu.\nOd formiranja nove Vlade, pomenuti smo bar pet puta u izjavama kako predsednika, tako i ministra finansija i naše resorne ministarke, a poslednji put u njenoj izjavi prošle nedelje (11.02), u kojoj obećava pomoć licenciranim turističkim vodičima.\nZbog svega ovoga osećamo potrebu da javnost obavestimo kako do dana današnjeg licencirani turistički vodiči od države nisu dobili ni dinara pomoć., a radi se o oko 600 licenciranih vodiča na teritoriji čitave države, a licencu izdaje upravo Ministarstvo turizma. Davanje bespovratne pomoći ovolikom broju ljudi ne predstavlja problem ni za ozbiljnu firmu, a ne za jednu državu.\nTuristički sektor je svuda u svetu najviše pogođen pandemijom koja traje već više od godinu dana, a mi smo bez posla već gotovo 18 meseci. Naše tržište ne postoji, a država od nas očekuje da i dalje plaćamo dospele obaveze, poreze na stanove, rate za stambene kredite, i sve ostale dažbine. Među nama ima slučajeva da su oba roditelja vodiči, ima samohranih roditelja, ali se niko ko je za nas nadležan nije zapitao kako preživljavamo i šta naša deca jedu.\nProteklih meseci smo često slušali da država mora da prihoduje i da ugostitelji imaju decu te da im je potrebno omogućiti da rade i da ih izdržavaju... Decu imamo i mi, ali naše tržište ne postoji. Hoteli imaju neki prostor i sobe koje su u krajnjoj liniji mogli da iznajme, a ipak su dobili bespovratnu pomoć države. Slikari i vajari su tokom ove teške godine ipak bili u mogućnosti da ponešto od svojih radova i prodaju, njihovo tržište nije prestalo da postoji, a dobili su bespovratnu pomoć države, pa čak i oni koji odavno u našoj zemlji ne žive. Estradni umetnici, koji zarađuju čak i u ovim za sve teškim vremenima, takodje su dobili bespovratnu pomoć države. TURISTIČKI VODIČI NISU DOBILI NI DINAR POMOĆI.\nOvom prilikom želimo da uputimo molbu i svim nadležnima u ovoj zemlji da prestanu da nas pominju svaki put kao profesiju koja ce dobiti još jednu pomoć, i da nam konačno upute pomoć koju nam putem medija, a kroz izjave visokih zvaničnika sa najvišeg mesta obećavaju od formiranja ove Vlade. Prethodni resorni Ministar nas bar nijednom prilikom nije pomenuo.\nSvakodnevno pominjanje i obećavanje davanja pomoći turističkim vodičima u javnosti stvara utisak da smo nezahvalni i da tražimo previše, ali je prava istina da zapravo od čitavog sektora turizma mi, turistički vodici, nismo od države dobili nikakvu pomoć.\nsrbija turizam pomoć turistički vodič


eKapija: Prelazak sa linearne na cirkularnu ekonomiju u Srbiji - Šta radi država, a šta privreda? - AGROBIZNIS CENTAR za ruralni razvoj i razvoj poljoprivredne proizvodnje\n27 maja, 2020 by ABC administrator\nCirkularna ekonomija je sve prisutnija tema i u našoj zemlji, kako zbog realnih potreba za održivim razvojem, tako i zbog primene svih standarda koje podrazumeva Poglavlje 27 u pristupnim pregovorima Srbije sa Evropskom unijom. Cirkularna ekonomija predstavlja novi poslovni model koji predviđa maksimalnu optimizaciju privrednih procesa, uz ponovno iskorišćenje raspoloživih sirovinskih i energetskih resursa iz otpadnih tokova, efikasno korišćenje energije i ljudskih resursa i uštedu u vremenu i načinu organizovanja poslovanja, uz maksimalnu redukciju negativnog uticaja na životnu sredinu i na klimatske promene.Republika Srbija je preduzela nekoliko važnih koraka ka prelasku sa linearne na cirkularnu ekonomiju. Definisanje strateškog okvira je jedan od najvažnijih.\n– Tokom 2019. godine izrađena je Ex-ante analiza efekata za cirkularnu ekonomiju, koja prethodi dokumentu javne politike. Zaključak ovog dokumenta je potreba za izradom posebnog dokumenta javne politike za ovu oblast. Dokument javne politike Program za cirkularnu ekonomiju sa akcionim planom na tri godine biće izrađen u skladu sa Zakonom o planskom sistemu RS i podzakonskim aktima koji propisuju metodologiju izrade ovih dokumenata, tokom 2020. godine. Ovim dokumentom biće definisane mere i aktivnosti koje će pomoći implementaciji koncepta cirkularne ekonomije u Srbiji u periodu 2021-2023. godina – kaže Aleksandra Vučinić, iz Sektora za strateško planiranje i projekte Ministarstva zaštite životne sredine.\nU aprilu 2020. godine, Ministarstvo je, uz podršku UNDP projekta “Platforma cirkularne ekonomije za održivi razvoj u Srbiji”, završilo dokument pod nazivom Mapa puta za cirkularnu ekonomiju.\nElixir Grupa je počela rekonstrukciju skladišnih prostora kapaciteta 5.500 m2 na lokaciji u Šapcu i dobila dozvole za privremeno skladištenje 5.000 tona otpada na godišnjem nivou, kao i tretman neopasnog otpada.\n(Foto: Elixir Grupa )\nEvropska komisija je u decembru 2019. godine predstavila Evropski zeleni dogovor kao jedan od prioritetarada Komisije u narednih pet godina. Jedna od aktivnosti predviđena “Zelenim dogovorom” je i izrada Zelene agende za Zapadni Balkan. “Zeleni dogovor” podrazumeva smanjenje emisije CO2 na 50% do 2030. godine, sa težnjom dostizanja 55% do 2050. godine. Ideja je da Evropa postane prvi klimatski neutralan kontinet i svetski lider u cirkularnoj ekonomiji i čistim tehnologijama. Za Evropu do 2030. godine potencijalna ekonomska dobit od prelaska na cirkularnu ekonomiju se procenjuje na 1,8 mlrd EUR.


► TS: Državna davanju za sportske klubove zloupotrebe resursa\nIzjava ministra finansija Srbije Siniše Malog o tome da su dva najveća fudbalska i košarkaška kluba, Partizan i Crvena zvezda, od 2014. do danas "dobili od države" oko 4,7 milijardi dinara predstavlja priznanje da je kod dodele tih sredstava bilo zloupotrebe službenog položaja ili trgovine uticajem, ocenila je danas Transparentnost Srbija.\nPrema toj izjavi, koja nije propraćena objavom dokumenata, državna pomoć je dodeljivana "direktno iz budžeta, preko ministarstava" ili indirektno, "preko javnih preduzeća", podsetila je TS.\nPored toga, pomoć je davana "kroz kredite, davanje različitih garancija i reprogram poreskih obaveza", a ključni deo izjave ministra jeste to da "država za oba kluba izdvaja i podržava ih pođednako i da se trudi da bude uravnotežena na najbolji mogući način".\n"Državni organi mogu, u skladu sa zakonom, da pomažu razvoj sporta i rad sportskih društava. Distribucija ovih sredstava bi trebalo da se odvija isključivo preko za to nadležnog, Ministarstva omladine i sporta. S druge strane, odluke javnih preduzeća i preduzeća u državnom vlasništvu o tome hoće li sponzorisati sportske klubove trebalo bi da bude zasnovana isključivo na ekonomskim kriterijumima, a nipošto na političkim odlukama njihovih direktora ili sugestijama državnih rukovodilaca", istakla je TS.\nTa organizacija je ukazala da bi odluke o davanju kredita, državnih garancija i reprograma poreskih dugova morale da donose na jednak način prema svim privrednim subjektima i da "izjava ministra finansija pokazuje ili u najmanju ruku daje snažne razloge za sumnju da su pri dodeli državne pomoći sportskim klubovima bili primenjeni kriterijumi i metodi koji nisu zasnovani na zakonu".\nTransparentnost Srbija zatražila je od Ministarstva finansija da dostavi kopiju proračuna davanja države za fudbalske i košarkaške klubove Crvena zvezda i Partizan i kopije dokumenata na osnovu kojih je načinjen taj proračun.


Mercedes-Benz GLC F-Cell jedini svetski "plug-in" hibrid sa gorivnim ćelijama - Auto Republika\nProšle godine na Salonu automobila u Frankfurtu, Mercedes-Benz je predstavio pretproizvodni GLC F-Cell model, prvi automobil na svetu koji koristi električnu energiju iz gorivnih ćelija i regularne „plug-in“ postavke.\nGodinu dana kasnije, marka iz Štutgarta je spremna da isporuči GLC F-Cells odabranim kupcima u Nemačkoj, prvenstveno u cilju testiranja ovog SUV-a u uslovima realnog saobraćaja. Kompanije Deutsche Bahn, Air Liquide, Shell, Linde i gradovi Štutgart i Hamburg, koristiće ova vozila u sistemu kompletnog rentiranja. Sledećeg proleća će uslediti i isporuke privatnim kupcima, koji će imati sreće da voze ovaj specijalni GLC.\nTehnologija gorivnih ćelija je prisutna u Mercedesu već tri decenije, mada se kompanija po tom pitanju nije previše eksponirala do F-Cell varijante B klase, koja je započela sa testiranjima pre oko deset godina.\nMeđutim GLC je sasvim drugačija „zverka“, jer pored tehnologije potrebne da se vodonik konvertuje u električnu energiju (rezervoari, gorivne ćelije i baterija), ovaj SUV takođe poseduje i litijum-jonsku bateriju koja može da se puni putem regularnog priključka.\nElektromotor od 210 konja snagu isporučuje na točkove, a za to mu je potrebna električna energija koju može da dobije iz sistema gorivnih ćelija. U tom slučaju, vozna autonomija iznosi 430 kilometara.\nObično, u vozilima sa hidrogenskim ćelijama, ukoliko se rezervoari isprazne, tu bude kraj vožnje, što zna da bude veoma nezgodno ukoliko se desi u nekoj „nedođiji“. Ipak, ovaj GLC može da se prebaci na litijum-jonsku bateriju, koja mu donosi dodatni 51 kilometar vožnje, što bi trebalo da bude dovoljno za put do prve punionice.\nŠtutgartski proizvođač nije saopštio broj GLC F-Cella koji učestvuju u testovima, ali je spomenuo da ih neće prodavati.\ntags: F Cell gorivne ćelije Mercedes-Benz Plug-in hybrid public service\nprevious Pariz progoni starije dizele i benzince iz šireg gradskog područja\nnext Fotografije Fordovog “Baby Bronco“ modela procurele na internet\nFCA ponudio spajanje Renaultu na osnovama 50:50


Ada ciganlija: Petlja sve bliža pilonu - Bizlife.rs\nAda ciganlija: Petlja sve bliža pilonu\n09:34 Beograd, 19/10/2011\nPrema rečima Nenada Bajića iz Direkcije za gradsko građevinsko zemljište i izgradnju Beograda, u toku je izrada trećeg nivoa petlje “Radnička”. Njegova dužina je 365 metara i on će spojiti most na Adi sa petljom “Hipodrom”.\nDo sada je urađeno 300 metara armirano-betonske konstrukcije koja vodi na sever ka Novom Beogradu, dok je na južnom smeru ka Topčiderskoj dolini u toku armiranje dvanaestog segmenta, koja je sada udaljena oko 15 metara od konstrukcije samog mosta, objašnjav Bajić. Završeno je betoniranje prvog od šest segmenata konstrukcije kružnog toka i radnici sada postavljaju armaturu za njegov sledeći deo, koji će u subotu biti ispunjen sa 1.000 kubnih metara betona.\nBajić dodaje da će petlja “Radnička” u tri nivoa povezivati most preko Ade, petlju “Hipodrom” i Radničku ulicu od Beogradskog sajma do kompleksa “Jugopetrola”, kao i trasu Beogradskog metroa. Ona predstavlja glavni deo južnog pristupnog puta mostu.\nKoristeći kružni tok i rampe, saobraćaj će se preko Radničke ulice i Bulevara vojvode Mišića razvijati u sva četiri pravca – ka Obrenovcu, Novom Beogradu, Banovom brdu i centru grada, ističe on. Za slobodno odvijanje pešačkog i biciklističkog saobraćaja biće izgrađen dovoljan broj liftova, stepeništa, trotoara i staza. Radovi su podeljeni u tri faze, tako da je ove godine prioritet izgradnja saobraćajne veze sa petljom “Hipodrom”.\nPetlja “Radnička” se u svom trećem nivou nalazi na visini od 15 metara i u dužini od 365 metara predstavlja vijadukt između kojeg se nalazi konstrukcija dvokolosečnog Beogradskog metroa sa stanicom. Na drugom nivou nalazi se izdignuti kružni tok prečnika 40 metara sa dve saobraćajne trake, a osam ulaznih i izlaznih rampi sa kružnog toka usmerava saobraćaj u svim pravcima. U okviru petlje je i nov nadvožnjak u Radničkoj ulici iznad postojeće železničke pruge na mestu sadašnjeg tobogana. Ukupna razvijena površina svih delova petlje je oko 50.000 metara kvadratnih, od čega je više od polovine na izdignutoj konstrukciji.\nNa samom mostu u toku je izrada antikorozivne zaštite čeličnih delova, postavljaju se elektrokablovi u trupu mosta, montiraju se cevi za odvodnjavanje. Na delu konstrukcije namenjenom Beogradskom metrou završeno je betoniranje podloge i postavljena je guma za zaštitu od buke. Posle ugradnje svih završnih elemenata na konstrukciji mosta uslediće testiranje kosih kablova, a u četvrtak počinje postavljanje prvog sloja asfalta čitavom dužinom nizvodne strane mosta.


Drastične mjere: Aplikacija prati i prepoznaje, selfi za 20 minuta ili vas prijavljuje policiji - BIGportal.ba\n26 Marta, 2020 0254\nVlada u Varšavi je pojačala mere za suzbijanje širenja epidemije virusa covid-19, koji je do 24. marta zarazio u Poljskoj 774 osobe i odneo devet ljudskih života.\nSvaki građanin koji se vratio iz inostranstva mora da bude u kućnom karantinu dve nedelje i dužan je da odgovori na pozive policije ili da preuzme aplikaciju, objavilo je poljsko ministarstvo na svojoj veb-stranici, prenosi portal Indikator.ba.\nPoljaci koji krše naredbu o karantinu suočavaju se s novčanim kaznama do 30 000 poljskih zlota (6.540 evra). To je gotovo šest puta više od prosečne bruto plate u Poljskoj za četvrto tromesečje 2019. godine.\nRedžep Tajip Erdogan donirao svoju sedmomjesečnu platu za pomoć u borbi protiv koronavirusa\nU austrijskom žarištu virusa korona broj inficiranih u opadanju?\nZaraženi fudbaler svom Bergamu: Neprijatelj je lukav, ali neće nas pobijediti


Politizacija migrantske krize u BiH: Ciljaju Dodika — a pogodiće Federaciju - 11.06.2019, Sputnik Srbija\nSednica Predsedništva Bosne i Hercegovine posvećena migrantskoj krizi završena je — kako je i najavljeno — bez dogovora. Predsedavajući Predsedništva BiH... 11.06.2019, Sputnik Srbija\nkomentari i analitika, analize i mišljenja, vesti, svet, bihać, bakir izetbegović, savet ministara bih, predrag ćeranić, srbija, evropska unija (eu), bosna i hercegovina (bih), hrvatska, region\n19:24 11.06.2019 (Osveženo: 03:53 26.08.2021)\n© AP Photo / Amel EmricMigranti u kampu u Velikoj Kladuši, Bosna i Hercegovina.\nSednica Predsedništva Bosne i Hercegovine posvećena migrantskoj krizi završena je — kako je i najavljeno — bez dogovora. Predsedavajući Predsedništva BiH Milorad Dodik predvideo je takav ishod, rekavši da misli da će to biti „jalova priča koja neće dati nikakav rezultat“, jer ne postoji Savet ministara koji bi mogao nešto operativno da uradi.\nDodik je dodao da niko neće postaviti vojsku na granici između Republike Srpske i Srbije kako bi bio sprečen ulazak migranata, a kad je reč zahtevu da snage Fronteksa zauzmu deo granice BiH, pokazalo se da je to moguće samo na granici sa Hrvatskom, jer je to nemoguće na granici sa zemljama koje nisu članice EU.\nDodik: Hteli su vojsku na granici, odbio sam\nVlada Republike Srpske zauzela je ispravan stav i nije dozvolila da se na području RS podižu kampovi za prihvat migranata, tako da imamo situaciju da oni prolaze kroz Srpsku, idu u prihvatne centre na teritoriji Federacije BiH u Bihać ili Veliku Kladušu, kaže za Sputnjik dekan Fakulteta bezbednosti u Banjaluci Predrag Ćeranić.\nU Bihaću i Kladuši su zbog toga nastali veliki problemi, do te mere da kantonalna vlada namerava da uvede vanredno stanje koje bi uključivalo i policijski čas, jer tamo imamo svakodnevne obračune među migrantima, kao i napade na lokalno stanovništvo, dodaje Ćeranić.\nA Savet ministara ne preduzima uopšte nikakve mere, već nastoji da jedan ozbiljan bezbednosni problem, čija kulminacija tek sledi, iskoristi za realizaciju nekih svojih drugih političkih ciljeva, kao što je postavljanje oružanih snaga BiH na granicu sa Srbijom i Crnom Gorom, čemu se Dodik opravdano protivi.\n„Još se kaže — biće to vojska, ali neće imati oružje. Pa kakva je to vojska bez oružja? Dakle, migrantska kriza treba da se reši kompleksnim merama koje podrazumevaju jedinstven stav na nivou Predsedništva BiH“, smatra Ćeranić.\nDodik: Ako Izetbegović ostvari svoju najavu, BiH će nestati\nZbog toga je predsednik Dodik u pravu, jer ne postoji politički stav da se migrantska kriza prevaziđe, ističe Ćeranić i dodaje da se nada da će se vremenom stvoriti prostor za dogovor na nivou Predsedništva BiH za rešavanje problema izazvanih migrantskom krizom, ali ne skoro.\nU BiH je sve ispolitizovano, tako se i za neke ključne političke odluke, kao što je formiranje Saveta ministara, čeka odgovarajući politički momenat. Za Bakira Izetbegovića koji krajem septembra ima kongres SDA, kad se bira novo rukovodstvo, to je ta tačka. On pre svog reizbora neće hteti da ulazi ni u kakav savez sa Dodikom, jer ne može od pritisaka međunarodne zajednice koja ga uslovljava putem u NATO.\n„Mislim da će se stvari početi rešavati negde krajem godine, tada očekujem konstituisanje Saveta ministara i bar u jednoj značajnijoj meri rešavanje tih nagomilanih problema u bosanskohercegovačkom društvu. Ovog leta se neće problemi rešavati, oni će se samo gomilati, a migranti će, ako se upute u BiH, stvoriti samo veće probleme na području Federacije, odnosno u Unsko-sanskom kantonu gde su i sada enormni“, smatra Ćeranić.\nKroz RS migranti za sada samo prolaze, jer se oni „plaše Srba“, zato što su dovoljno isprepadani pričama o ulozi Srba u ratu, tako da oni nastoje da što pre prođu kroz Srpsku, dočepaju se Bihaća ili Kladuše, odnosno, granice sa Hrvatskom i teritorije EU, zaključio je dekan fakulteta bezbednosti u Banjaluci.


iAnatomija: Apple vs Samsung: Saga o jednom sukobu\nApple vs Samsung: Saga o jednom sukobu\nAutor: Aleksandra Miletić, itbox\nPosle više od godinu dana, bitka između kompanija Apple i Samsung oko patenata dobila je novu medijsku pažnju. Na poroti je da bilo zaključi kome će dodeliti set prava oko intelektualne svojine u vezi sa određenom listom proizvoda – Samsung Galaxy S, Galaxy S II i Galaxy Tab 10.1. Treba imati na umu da Galaxy Nexus i Galaxy Nexus S III nisu deo ovog, već drugog suđenja koje je na redu sledeće godine.\nPotrudićemo se da vas što konciznije, ali i što detaljnije uputimo u tok suđenja do sada da bi se stvorila kompletna slika. Treba napomenuti da su do sada na ovaj slučaj potrošene milijarde dolara, što ga čini najskupljim u istoriji tehnoloških suđenja.\nApple – ov slučaj protiv Samsung – a: Osnova ove tužbe je izjava Apple – a da je kompanija uložila velike resurse u razvoj iPhone i iPad uređaja, te da su oni postali merilo za konkurenciju i potrošače, i da je Samsung namerno odabrao da kopira pomenute proizvode i njihov dizajn umesto da se takmiči “na ferku”. To je ujedno i ključni argument ove strane.\nSamsung – ov slučaj protiv Apple – a: Najvažniji zadatak Samsung – a jeste da odvrati pažnju porote od Apple - ove naracije time što će ispričati svoju priču o boljoj inventivnosti i time načiniti da Apple pre izgleda antikonkurentsko u korišćenju patenata za blokiranje Samsung proizvoda na tržištu, nego kao da se takmiči “na ferku”. Njihova odbrana zasniva se na tvrdnji da je Apple relativno nov na tržištu mobilnih telefona i da koristi decenije Samsung – ovih istraživanja bez naknade – ili ulazi u dogovore međusobnog licenciranja standardnog za ovu industriju. Takođe, treba da dokažu da Apple, koji (kako se navodi) ima “problem crnog pravougaonika”, uzima inspiraciju od veterana poput Sony – ja.\nDok se Samsung borio za to da je Apple narušio njegovih 5 patenata koji su od ključnog značaja za bežične telefone, Apple se fokusirao na dizajn protivničkih telefona pre i posle iPhone – a, kao i poslovnog odnosa sa Samsungom, od kog kupuje komponente (memorije i procesore) za svoje telefone i tablete.\nKljučni svedoci ovog suđenja bili su:\nChristopher Stringer-jedan od dizajnera iPhone-a, iPad-a i drugih brojnih Apple proizvoda\nPhil Schiller – viši potpredsednika za svetski marketing\nScott Forstall – viši potpredsednik za iOS softver\nJustin Denison – glavni strateški referent u Samsung-u u proteklih 5 godina\nWookyun Kho – inžinjer za integrisani softver u Samsung-u\nPeter Bressler – osnivač i predsednik odbora u dizajnerskoj kompaniji Bresslergroup Inc i vanredni\nprofesor na Univerzitetu u Pensilvaniji\nSusan Kare – ranih ‘80ih je radila na originalnom UI dizajnu i grafici za Mac OS i bila je kreativni direktor\nza Džobsov NeXT Computer.\nRavin Balakrishnan – profesor na Katedri za računarsku nauku na Univerzitetu u Torontu.\nU toku suđenja, Samsung je izjavio da je bio inspirisan iPhone – om, kao što je bilo koji proizvođač inspirisan konkurencijom. Nakon gomile peripetija oko dostupnosti priložene dokumentacije javnosti, novinska agencija Reuters ipak nije uspela da se izbori za taj cilj. Uz ogroman uloženi trud da informacije ne “procure” stigla je i izjava da su poslovne tajne o saradnji deo ovog suđenja i da su ipak od važnosti u stvarnom svetu.\nPošto je Apple bacio rukavicu u lice protivniku nazvavši ga “plagijatorom”, Samsung nije ostao dužan - optužio je suparnika da utiče na svedoke da menjaju izjave. Kako bi potvrdio da se zbog izuzetno sličnog dizajna tableta korisnici mogu zbuniti pri kupovini, Apple je pozvao na klupu Kent Van Lierea, eksperta za marketinška istraživanja. Samsung je na “prozivku” odgovorio da u tom slučaju nije pravilo da je Apple taj koji je oštećen.\nPri otkrivanju internih studija iz 2008. godine, Samsung otkriva da iPhone ima ključnu ulogu u promeni mobilne tehnologije. U istom se navode i citati Stevea Jobsa da će telefoni budućnosti da se razlikuju po softveru, a ne više po radiu, antenama i ostalom. U dokumentu iz 2010. godine, Samsung je poredio Galaxy S1 i iPhone (pretraživanje, komunikacija, multimedija i osnovne funkcije) kako bi izveo celokupno\nunapređenje svog aparata. Između ostalog, pomenuta je i činjenica da su ostale marke telefona sve manje zastupljene od kada se pojavio smartfon na tržištu, te da se Samsung morao prilagođavati novim tendencijama.\nNakon dve sedmice saslušanja i prepucavanja sa novinarima oko dostupnosti dokumentacije javnosti, sud je doneo odluku o tome koji dokazi ne mogu biti zapečaćeni. Između ostalih, Apple ne može sakriti dobit, profitnu maržu, troškove i/ili podatke o prodaji jedinica, interne izveštaje o istraživanju tržišta i spisak davalaca licence kompaniji; dok su za Samsung ta dokumenta prihodi, cene, profit i marže, troškovi izrade i prodaje „kloniranih“ uređaja i informacije o poreskoj strukturi.\nKako je isticalo po 25 sati predviđenih za slučaj, svedoci su se sve brže smenjivali, baš kao i predstavljeni dokazi-tabele, grafici, izveštaji… Generalna atmosfera suđenja je od napetosti, preko iscrpljenosti i neizvesnosti, težila ka rasterećenju poslednjeg dana. Sudinica Lucy Koh (prva Korejka-Amerikanka koja je pre nego je postala sudija federalnog okruga, i sama bila parničar za patente) je u trećoj sedmici suđenja ponovo zamolila obe strane da još malo „suze“ slučaj i pokušaju da se dogovore oko razrešenja bar dela rasprave, ali bezuspešno.\nU završnoj reči je Harold McElhinny, zastupnik Apple – a, izneo najbitnije dokaze i svedočenja iz procesa, s naglaskom na Samsung – ovu dokumentaciju u kojoj se porede konkurentski proizvodi kako bi se iznašla rešenja za dizajn i karakteristike svojih uređaja. Takođe je zamerio protivniku što kao svedoke nije pozvao svoje direktore, kao i to da ne poštuju Sud i proces. Dok je Samsung – ov zastupnik, Charles Verhoeven, pokušao je da pobije argumente da su korisnici zbunjeni pri kupovini pomenutih uređaja i da se Apple igra „šibicarenja“ mešanjem delova dokaza, tužilac, Bill Lee je, poredivši odluku porotnika u korist Samsung – a sa besplatnim izlaskom iz zatvora, izjavio da je Samsung kopirao Apple proizvode i na tome zaradio 8 milijardi dolara. Dodao je da im niko ne traži da se povuku sa tržišta, već da koriste sopstvenu inovativnost u proizvodnji.\nTužba je bila vrlo komplikovana, i porota je pre konačne odluke bila pomalo zbunjena, ali 7 muškaraca i 2 žene su dorasli teškom zadatku i vrlo brzo doneli presudu koja će zasigurno promeniti mapu mobilnog sveta.\nOčekuje nas još jedna saga u vezi sa raskolom oko ostalih uređaja, uključujući i Galaxy Nexus, ali o tome ćemo saznati iz narednog suđenja koje je zakazano za mart 2014. godine. Do tada, jedno je sigurno – iz ovog suđenja je kao ubedljivi pobednik izašla devojčica koja je snimila reklamu najpre za Apple iPhone 4S, a potom i za Samsung Galaxy Tab 8.9. Pogledajte:\nDeo dokumentacije korišćene u procesu (veći deo je dostupan na Scribd.com, a patenti se mogu naći na patft.uspto.gov):\nOriginalna prezentacija iz 2010. godine gde Apple optužuje Samsung da su plagijatori\nSamsung – Apple licenciranje iz 2010. godine\nSamsung-ova interna studija upotrebljivosti za smartphone\nSamsung-ova interna studija upotrebljivosti za tablet računare\nSamsung-ova studija istraživanja metoda zumiranja u pretraživaču (pokriva scroll, zoom i double tap)\nZajednička izjava o suženju Predmeta\nSamsung-ove studije iz 2006. o dizajnu telefona (pre pojave iPhone-a) Apple-ov odgovor na izjavu Samsung-a novinarima o odbačenim dokazima.